text:
παραρτήματος 3 δεν πρέπει να υπερβαίνει:
 5.5.1.1.
 συνολικά τα 142 γραμμάρια κατά τη διάρκεια 5 λεπτών αμέσως μετά την πρώτη επαφή του οχήματος με τον στύλο· και
 5.5.1.2.
 συνολικά τα 28 γραμμάρια κατά τη διάρκεια κάθε επακόλουθης περιόδου 1 λεπτού από τα 5 έως τα 30 λεπτά αμέσως μετά την πρώτη επαφή του οχήματος με τον στύλο.
 5.5.2.
 Στην περίπτωση οχήματος που κινείται με σύστημα συμπιεσμένου υδρογόνου:
 5.5.2.1.
 ο ρυθμός διαρροής υδρογόνου (VH2) που προσδιορίζεται σύμφωνα με την παράγραφο 4 του παραρτήματος 6 για το υδρογόνο ή την παράγραφο 5 του παραρτήματος 6 για το ήλιο δεν υπερβαίνει κατά μέσο όρο τα 118 NL ανά λεπτό για χρονικό διάστημα Δt λεπτά μετά τη σύγκρουση·
 5.5.2.2.
 η συγκέντρωση κατ’ όγκο του αερίου (υδρογόνου ή ηλίου, κατά περίπτωση) στις τιμές αέρα του θαλάμου επιβατών και του χώρου αποσκευών που ορίζονται σύμφωνα με την παράγραφο 6 του παραρτήματος 6 δεν πρέπει να υπερβαίνει το 4,0 % για το υδρογόνο ή το 3,0 % για το ήλιο, ανά πάσα στιγμή καθ’ όλη τη διάρκεια των 60 λεπτών της περιόδου μέτρησης μετά τη σύγκρουση (7)· και
 5.5.2.3.
 Η/Οι δεξαμενή/-ές (αποθήκευσης υδρογόνου) παραμένει/-ουν συνδεδεμένη/-ες στο όχημα σε ένα τουλάχιστον σημείο σύνδεσης.
 6. ΤΡΟΠΟΠΟΙΗΣΗ ΤΟΥ ΤΥΠΟΥ ΟΧΗΜΑΤΟΣ ΚΑΙ ΕΠΕΚΤΑΣΗ ΤΗΣ ΕΓΚΡΙΣΗΣ
 6.1.
 Κάθε τροποποίηση που επηρεάζει τα χαρακτηριστικά σχεδιασμού του τύπου οχήματος που ορίζονται στην παράγραφο 2.26 στοιχεία α) έως θ) ανωτέρω γνωστοποιείται στην αρμόδια για τις εγκρίσεις αρχή η οποία ενέκρινε τον τύπο οχήματος. Στην περίπτωση αυτή, η αρμόδια για τις εγκρίσεις αρχή μπορεί:
 6.1.1.
 να θεωρήσει ότι οι τροποποιήσεις που πραγματοποιήθηκαν δεν θα έχουν αισθητές δυσμενείς επιπτώσεις στις επιδόσεις του οχήματος στην πλευρική πρόσκρουση σε στύλο, και να χορηγήσουν επέκταση της έγκρισης· ή
 6.1.2.
 να θεωρήσει ότι οι τροποποιήσεις που πραγματοποιήθηκαν θα μπορούσαν να έχουν δυσμενείς επιπτώσεις στις επιδόσεις του οχήματος στην πλευρική πρόσκρουση σε στύλο και να απαιτήσει τη διενέργεια περαιτέρω δοκιμών ή συμπληρωματικών ελέγχων πριν από τη χορήγηση επέκτασης της έγκρισης.
 6.2.
 Υπό την προϋπόθεση ότι δεν θίγονται καθ’ οποιονδήποτε τρόπο οι διατάξεις της παραγράφου 6.1 ανωτέρω, η έγκριση επεκτείνεται ώστε να καλύπτει όλες τις άλλες παραλλαγές του τύπου οχήματος για τις οποίες το άθροισμα της μάζας άφορτου οχήματος και της συμβατικής μάζας φορτίου και αποσκευών δεν υπερβαίνει κατά περισσότερο από 8 % τη μάζα του οχήματος που χρησιμοποιήθηκε στη δοκιμή έγκρισης.
 6.3.
 Η αρμόδια για τις εγκρίσεις αρχή κοινοποιεί στα άλλα συμβαλλόμενα μέρη της συμφωνίας που εφαρμόζουν τον παρόντα κανονισμό ειδοποίηση για την επέκταση ή την απόρριψη της έγκρισης, προσδιορίζοντας την/τις μετατροπή/-ές, χρησιμοποιώντας τη διαδικασία που ορίζεται στην παράγραφο 4.4 ανωτέρω.
 6.4.
 Η αρμόδια για τις εγκρίσεις αρχή αποδίδει αριθμό σειράς για κάθε επέκταση, ο οποίος είναι γνωστός ως αριθμός επέκτασης.
 7. ΣΥΜΜΟΡΦΩΣΗ ΤΗΣ ΠΑΡΑΓΩΓΗΣ
 Οι διαδικασίες παραγωγής πρέπει να είναι σύμφωνες με εκείνες που προβλέπονται στο προσάρτημα 2 της συμφωνίας (E/ECE/324-E/ECE/TRANS/505/Rev.2), με τις ακόλουθες απαιτήσεις.
 7.1.
 Κάθε όχημα που εγκρίνεται σύμφωνα με τον παρόντα κανονισμό πρέπει να κατασκευάζεται έτσι ώστε να συμμορφώνεται με τον εγκεκριμένο τύπο, ικανοποιώντας τις απαιτήσεις που ορίζονται στην παράγραφο 5 ανωτέρω.
 7.2.
 Ο κάτοχος της έγκρισης εξασφαλίζει


text:
ότι για κάθε τύπο οχήματος διενεργούνται τουλάχιστον οι δοκιμές που αφορούν τις μετρήσεις.
 7.3.
 Η αρχή η οποία έχει χορηγήσει την έγκριση τύπου δύναται ανά πάσα στιγμή να προβεί σε επαλήθευση των μεθόδων ελέγχου της συμμόρφωσης που εφαρμόζονται σε κάθε εγκατάσταση παραγωγής. Οι εν λόγω επαληθεύσεις διενεργούνται κατά κανόνα ανά διετία.
 8. ΚΥΡΩΣΕΙΣ ΣΕ ΠΕΡΙΠΤΩΣΗ ΜΗ ΣΥΜΜΟΡΦΩΣΗΣ ΤΗΣ ΠΑΡΑΓΩΓΗΣ
 8.1.
 Η έγκριση που χορηγείται σε τύπο οχήματος σύμφωνα με τον παρόντα κανονισμό μπορεί να ανακληθεί εφόσον δεν πληρούνται οι απαιτήσεις που ορίζονται στην ανωτέρω παράγραφο 7.1 ή εφόσον το όχημα απέτυχε στους ελέγχους που προσδιορίζονται στην ανωτέρω παράγραφο 7.2.
 8.2.
 Εάν συμβαλλόμενο μέρος της συμφωνίας το οποίο εφαρμόζει τον παρόντα κανονισμό ανακαλέσει έγκριση που έχει χορηγήσει προηγουμένως, ενημερώνει αμέσως τα άλλα συμβαλλόμενα μέρη που εφαρμόζουν τον παρόντα κανονισμό, με τη διαβίβαση δελτίου κοινοποίησης σύμφωνα με το υπόδειγμα του παραρτήματος 1 του παρόντος κανονισμού.
 9. ΟΡΙΣΤΙΚΗ ΠΑΥΣΗ ΤΗΣ ΠΑΡΑΓΩΓΗΣ
 9.1.
 Εάν ο κάτοχος της έγκρισης διακόψει τελείως την παραγωγή τύπου οχήματος που έχει εγκριθεί σύμφωνα με τον παρόντα κανονισμό, ενημερώνει σχετικά την αρχή η οποία χορήγησε την έγκριση, η οποία με τη σειρά της ειδοποιεί πάραυτα τα υπόλοιπα συμβαλλόμενα μέρη της συμφωνίας που εφαρμόζουν τον παρόντα κανονισμό με έντυπο κοινοποίησης σύμφωνο προς το υπόδειγμα του παραρτήματος 1 του παρόντος κανονισμού.
 10. ΟΝΟΜΑΣΙΕΣ ΚΑΙ ΔΙΕΥΘΥΝΣΕΙΣ ΤΩΝ ΤΕΧΝΙΚΩΝ ΥΠΗΡΕΣΙΩΝ ΠΟΥ ΕΙΝΑΙ ΑΡΜΟΔΙΕΣ ΓΙΑ ΤΗ ΔΙΕΞΑΓΩΓΗ ΔΟΚΙΜΩΝ ΕΓΚΡΙΣΗΣ, ΚΑΘΩΣ ΚΑΙ ΤΩΝ ΑΡΧΩΝ ΕΓΚΡΙΣΗΣ ΤΥΠΟΥ
 10.1.
 Τα συμβαλλόμενα μέρη στη συμφωνία που εφαρμόζουν τον παρόντα κανονισμό κοινοποιούν στη γραμματεία των Ηνωμένων Εθνών τις ονομασίες και τις διευθύνσεις των τεχνικών υπηρεσιών που είναι αρμόδιες για τη διενέργεια των δοκιμών έγκρισης τύπου, καθώς και των αρχών έγκρισης τύπου, και στις οποίες πρέπει να αποστέλλονται τα δελτία χορήγησης, παράτασης, απόρριψης ή ανάκλησης έγκρισης τύπου που εκδίδονται σε άλλες χώρες.
 11. ΜΕΤΑΒΑΤΙΚΕΣ ΔΙΑΤΑΞΕΙΣ
 11.1.
 Από την επίσημη ημερομηνία θέσης σε ισχύ της σειράς τροποποιήσεων 01 του παρόντος κανονισμού, κανένα συμβαλλόμενο μέρος που εφαρμόζει τον παρόντα κανονισμό δεν αρνείται τη χορήγηση εγκρίσεων ούτε αρνείται την αποδοχή εγκρίσεων τύπου σύμφωνα με τον παρόντα κανονισμό, όπως τροποποιήθηκε με τη σειρά τροποποιήσεων 01.
 11.2.
 Ακόμη και μετά την ημερομηνία θέσης σε ισχύ της σειράς τροποποιήσεων 01, τα συμβαλλόμενα μέρη που εφαρμόζουν τον παρόντα κανονισμό μπορούν να συνεχίσουν να χορηγούν εγκρίσεις τύπου και δεν αρνούνται τη χορήγηση επεκτάσεων των εγκρίσεων τύπου σύμφωνα με τον παρόντα κανονισμό στην αρχική του μορφή.
 11.3.
 Έως την 1η Σεπτεμβρίου 2016 κανένα συμβαλλόμενο μέρος που εφαρμόζει τον παρόντα κανονισμό δεν αρνείται τη χορήγηση εθνικής ή περιφερειακής έγκρισης τύπου σε τύπο οχήματος που έχει εγκριθεί σύμφωνα με τον παρόντα κανονισμό στην αρχική του μορφή.
 11.4.
 Από την 1η Σεπτεμβρίου 2016 τα συμβαλλόμενα μέρη που εφαρμόζουν τον παρόντα κανονισμό δεν υποχρεούνται να αποδέχονται, για τον σκοπό εθνικής ή περιφερειακής έγκρισης τύπου, οχήματα πλάτους 1,50 m ή μικρότερου τα οποία δεν διαθέτουν έγκριση τύπου σύμφωνα με τον παρόντα κανονισμό, όπως τροποποιήθηκε με τη σειρά τροποποιήσεων 01.
 11.5.
 Ακόμη και μετά την 1η Σεπτεμβρίου 2016 τα συμβαλλόμενα μέρη που εφαρμόζουν τον παρόντα κανονισμό εξακολουθούν να αποδέχονται εγκρίσεις τύπου οχημάτων σύμφωνα με τον παρόντα

type: contracts

jurisdiction: EU


text:
κανονισμό στην αρχική του μορφή, οι οποίες δεν επηρεάζονται από τη σειρά τροποποιήσεων 01.
 (1) Σύμφωνα με τις γενικές κατευθυντήριες γραμμές σχετικά με το πεδίο εφαρμογής των κανονισμών του ΟΗΕ (βλέπε έγγραφο ECE/TRANS/WP.29/1044/Αναθ.1), οι εγκρίσεις τύπου βάσει του κανονισμού αριθ. 135 μπορούν να χορηγούνται μόνο για οχήματα που εμπίπτουν στο πεδίο εφαρμογής του παρόντος κανονισμού και είναι αποδεκτές από όλα τα συμβαλλόμενα μέρη που εφαρμόζουν τον παρόντα κανονισμό. Ωστόσο, οι αποφάσεις σχετικά με τις κατηγορίες οχημάτων που απαιτούνται σε περιφερειακή/εθνική βάση, προκειμένου να πληρούνται οι απαιτήσεις του παρόντος κανονισμού, αντιμετωπίζονται σε περιφερειακό/εθνικό επίπεδο. Ως εκ τούτου, ένα συμβαλλόμενο μέρος μπορεί να περιορίσει την εφαρμογή των απαιτήσεων στην εθνική του νομοθεσία εάν αποφασίσει ότι ο εν λόγω περιορισμός είναι σκόπιμος.
 (2) Όπως ορίζεται στο ενοποιημένο ψήφισμα για την κατασκευή οχημάτων (R.E.3.), έγγραφο ECE/TRANS/WP.29/78/Αναθ.6, παράγραφος 2 — www.unece.org/trans/main/wp29/wp29wgs/wp29gen/wp29resolutions.html
 (3) Έγγραφο ECE/TRANS/WP.29/78/Αναθ.6, παράρτημα 1 — www.unece.org/trans/main/wp29/wp29wgs/wp29gen/wp29resolutions.html
 (4) Οι χαρακτηριστικοί αριθμοί των συμβαλλόμενων μερών στη συμφωνία του 1958 παρατίθενται στο παράρτημα 3 του ενοποιημένου ψηφίσματος για την κατασκευή οχημάτων (R.E.3), έγγραφο ECE/TRANS/WP.29/78/Αναθ. 6.
 (5) Οι τεχνικές προδιαγραφές, συμπεριλαμβανομένων λεπτομερών σχεδίων και διαδικασιών για τη συναρμολόγηση/αποσυναρμολόγηση του ανδρεικέλου WorldSID του 50ού εκατοστημορίου ενήλικου άνδρα καθορίζονται στο παράρτημα 3 του παρόντος κανονισμού.
 (6) Για να εξασφαλιστεί ότι η διαρροή υγρού από το σύστημα καυσίμου μπορεί εύκολα να διαχωριστεί και να εντοπιστεί, τα υγρά από τα άλλα συστήματα του οχήματος μπορούν να αντικατασταθούν από ισοδύναμη μάζα έρματος (σύμφωνα με την παράγραφο 5.3 του παραρτήματος 3).
 (7) Η συγκεκριμένη απαίτηση ικανοποιείται εάν επιβεβαιωθεί ότι η βαλβίδα διακοπής κάθε συστήματος αποθήκευσης υδρογόνου έκλεισε εντός 5 δευτερολέπτων από την πρώτη σύγκρουση του οχήματος με τον στύλο και δεν σημειώθηκε διαρροή από το/τα σύστημα/-τα αποθήκευσης υδρογόνου.
 ΠΑΡΑΡΤΗΜΑ 1
 ΚΟΙΝΟΠΟΙΗΣΗ
 [μέγιστες διαστάσεις: A4 (210 × 297 mm)]
 (1)
 Εκδίδεται από:
 Όνομα υπηρεσίας:
 ...
 ...
 ...
 Σχετικά με (2):
 Χορήγηση έγκρισης
 Επέκταση έγκρισης
 Απόρριψη έγκρισης
 Ανάκληση έγκρισης
 Οριστική παύση της παραγωγής
 τύπου οχήματος σε σχέση με τις επιδόσεις του ως προς την πλευρική πρόσκρουση σε στύλο δυνάμει του κανονισμού αριθ. 135
 Αριθ. έγκρισης ... Αριθ. επέκτασης ...
 1.
 Εμπορικό σήμα οχήματος: ...
 2.
 Τύπος και εμπορική ονομασία οχήματος: ...
 3.
 Επωνυμία και διεύθυνση κατασκευαστή: ...
 4.
 Επωνυμία και διεύθυνση του τυχόν αντιπροσώπου του κατασκευαστή: ...
 5.
 Σύντομη περιγραφή του οχήματος: ...
 6.
 Ημερομηνία υποβολής οχήματος προς έγκριση: ...
 7.
 Επίπεδο/προδιαγραφές κατασκευής ανδρεικέλου WorldSID του 50ού εκατοστημορίου ενήλικου άνδρα...
 8.
 Τεχνική υπηρεσία που διεξάγει τις δοκιμές έγκρισης: ...
 9.
 Ημερομηνία έκδοσης της έκθεσης δοκιμής από την εν λόγω υπηρεσία: ...
 10.
 Αριθμός της έκθεσης δοκιμής που εκδίδεται από την εν λόγω υπηρεσία: ...
 11.
 Χορήγηση/απόρριψη/επέκταση/ανάκληση έγκρισης: 2. ...
 12.
 Θέση του σήματος έγκρισης στο όχημα: ...
 13.
 Τόπος: ...
 14.
 Ημερομηνία: ...
 15.
 Υπογραφή: ...
 16.
 Παρατηρήσεις: ...
 17.
 Στην παρούσα κοινοποίηση επισυνάπτεται ο κατάλογος των εγγράφων που κατατέθηκαν στην αρχή που χορήγησε την έγκριση, τα οποία διατίθενται κατόπιν αίτησης.
 (1) Διακριτικός αριθμός της χώρας που χορήγησε/επέκτεινε/απέρριψε/ανακάλεσε την έγκριση (βλέπε διατάξεις του παρόντος κανονισμού σχετικά με την έγκριση).
 (2) Διαγράφονται οι περιττές ενδείξεις.
 ΠΑΡΑΡΤΗΜΑ 2
 ΔΙΑΤΑΞΗ ΤΟΥ ΣΗΜΑΤΟΣ ΕΓΚΡΙΣΗΣ
 ΥΠΟΔΕΙΓΜΑ A
 (βλέπε παράγραφο 4.5


text:
του παρόντος κανονισμού)
 a = 8 mm τουλάχιστον
 Το ανωτέρω σήμα έγκρισης τοποθετημένο σε όχημα δείχνει ότι ο οικείος τύπος οχήματος, όσον αφορά τις επιδόσεις του στην πλευρική πρόσκρουση σε στύλο, έχει εγκριθεί στις Κάτω Χώρες (E 4) σύμφωνα με τον κανονισμό αριθ. 135 και με αριθ. έγκρισης 00124. Ο αριθμός έγκρισης δηλώνει ότι η έγκριση χορηγήθηκε σύμφωνα με τις απαιτήσεις του κανονισμού αριθ. 135, όπως τροποποιήθηκε με τη σειρά τροποποιήσεων 01.
 ΥΠΟΔΕΙΓΜΑ B
 (βλέπε παράγραφο 4.6 του παρόντος κανονισμού)
 a = 8 mm τουλάχιστον
 Το ανωτέρω σήμα έγκρισης τοποθετημένο σε όχημα δηλώνει ότι ο οικείος τύπος οχήματος έχει εγκριθεί στις Κάτω Χώρες (E 4) σύμφωνα με τους κανονισμούς αριθ. 135 και 95 (1). Τα δύο πρώτα ψηφία του αριθμού έγκρισης δηλώνουν ότι, κατά την ημερομηνία χορήγησης των αντίστοιχων εγκρίσεων, στον κανονισμό αριθ. 135 είχαν ενσωματωθεί οι τροποποιήσεις της σειράς 01 και στον κανονισμό αριθ. 95 είχαν ενσωματωθεί οι τροποποιήσεις της σειράς 03.
 (1) Ο δεύτερος αριθμός δίνεται απλώς ενδεικτικά.
 ΠΑΡΑΡΤΗΜΑ 3
 ΔΙΑΔΙΚΑΣΙΑ ΔΥΝΑΜΙΚΗΣ ΔΟΚΙΜΗΣ ΠΛΕΥΡΙΚΗΣ ΠΡΟΣΚΡΟΥΣΗΣ ΣΕ ΣΤΥΛΟ
 1. ΣΚΟΠΟΣ
 Καθορισμός της συμμόρφωσης με τις απαιτήσεις της παραγράφου 5 του παρόντος κανονισμού.
 2. ΟΡΙΣΜΟΙ
 Για τους σκοπούς του παρόντος παραρτήματος:
 2.1.
 «έρμα καυσίμου»: νερό· ή διαλύτης Stoddard· ή οποιοδήποτε άλλο ομοιογενές υγρό με ειδικό βάρος 1,0 + 0/– 0,25 και δυναμικό ιξώδες 0,9 ±0,05 mPa·s στους 25 °C·
 2.2.
 «γραμμή αναφοράς πρόσκρουσης»: η γραμμή που σχηματίζεται στην πλευρά πρόσκρουσης του οχήματος δοκιμής από την τομή της εξωτερικής επιφάνειας του οχήματος και από κατακόρυφο επίπεδο που διέρχεται από το κέντρο βάρους της κεφαλής του ανδρεικέλου, το οποίο είναι τοποθετημένο σύμφωνα με το παράρτημα 4, στην καθορισμένη εμπρόσθια εξωτερική θέση καθημένων στην πλευρά πρόσκρουσης του οχήματος. Το κατακόρυφο επίπεδο σχηματίζει γωνία 75° με τον διαμήκη κεντρικό άξονα του οχήματος. Η γωνία μετράται όπως αναφέρεται στο παράρτημα 7 σχήμα 7-1 (ή σχήμα 7-2) για πρόσκρουση στην αριστερή (ή δεξιά) πλευρά·
 2.3.
 «διάνυσμα ταχύτητας πρόσκρουσης»: το γεωμετρικό μέγεθος που περιγράφει τόσο την ταχύτητα όσο και τη διεύθυνση πορείας του οχήματος κατά τη στιγμή της πρόσκρουσης στον στύλο. Το διάνυσμα ταχύτητας πρόσκρουσης δείχνει προς τη διεύθυνση πορείας του οχήματος. Η αρχή του διανύσματος ταχύτητας πρόσκρουσης είναι το κέντρο βάρους του οχήματος και το μέτρο (μήκος) του περιγράφει την ταχύτητα πρόσκρουσης του οχήματος·
 2.4.
 «έμφορτη στάση»: η εγκάρσια και διαμήκης γωνία στάσης του οχήματος δοκιμής όταν αυτό είναι τοποθετημένο σε επίπεδη επιφάνεια, με όλα τα ελαστικά του επίσωτρα τοποθετημένα και πληρωμένα σύμφωνα με τις συστάσεις του κατασκευαστή του οχήματος και με φορτίο ώστε να επιτυγχάνεται η μάζα έμφορτου οχήματος. Το όχημα δοκιμής φορτώνεται τοποθετώντας κεντρικά 136 kg ή τη συμβατική μάζα φορτίου και αποσκευών (οποιοδήποτε από τα δύο είναι μικρότερο) στον χώρο φορτίου/αποσκευών πάνω από τον διαμήκη κεντρικό άξονα του οχήματος. Η μάζα της απαραίτητης ανθρωπόμορφης διάταξης δοκιμής τοποθετείται στην εμπρόσθια εξωτερική θέση καθημένων στην πλευρά πρόσκρουσης του οχήματος. Το εμπρόσθιο κάθισμα στην πλευρά πρόσκρουσης του οχήματος τοποθετείται σύμφωνα με το παράρτημα 4·
 2.5.
 «μάζα έμφορτου οχήματος»: η μάζα άφορτου οχήματος συν 136 kg ή η συμβατική μάζα φορτίου και αποσκευών (οποιαδήποτε από τις δύο


text:
είναι μικρότερη), συν τη μάζα της απαραίτητης ανθρωπόμορφης διάταξης δοκιμής·
 2.6.
 «εγκάρσια γωνία στάσης»: η γωνία σταθερής γραμμικής αναφοράς που συνδέει δύο σημεία αναφοράς στο κατώφλι της εμπρόσθιας αριστερής ή δεξιάς θύρας (κατά περίπτωση) σε σχέση με επίπεδη επιφάνεια ή οριζόντιο επίπεδο αναφοράς. Παράδειγμα κατάλληλης σταθερής γραμμικής αναφοράς για τη μέτρηση της εγκάρσιας γωνίας στάσης του κατωφλιού της αριστερής θύρας απεικονίζεται στο σχήμα 9-1 του παραρτήματος 9·
 2.7.
 «στύλος»: σταθερή και άκαμπτη κατακόρυφη μεταλλική δομή με συνεχή διάμετρο εξωτερικής διατομής 254 mm ± 6 mm, η οποία αρχίζει το πολύ 102 mm πάνω από το χαμηλότερο σημείο των ελαστικών στην πλευρά πρόσκρουσης του οχήματος σε έμφορτη στάση και εκτείνεται τουλάχιστον πάνω από το υψηλότερο σημείο της οροφής του οχήματος δοκιμής·
 2.8.
 «διαμήκης γωνία στάσης»: η γωνία σταθερής γραμμικής αναφοράς που συνδέει δύο σημεία αναφοράς που βρίσκονται εκατέρωθεν του οριζόντιου διαμήκους επίπεδου συμμετρίας του οχήματος στο εμπρόσθιο ή στο οπίσθιο μέρος του αμαξώματος του οχήματος (κατά περίπτωση), σε σχέση με επίπεδη επιφάνεια ή οριζόντιο επίπεδο αναφοράς. Παράδειγμα κατάλληλης σταθερής γραμμικής αναφοράς για τη μέτρηση της διαμήκους γωνίας στάσης του οπίσθιου μέρους απεικονίζεται στο σχήμα 9-2 του παραρτήματος 9·
 2.9.
 «ειδικό βάρος»: η πυκνότητα υγρού αναφοράς εκφραζόμενη ως λόγος προς την πυκνότητα του νερού (δηλαδή ρυγρού/ρνερού) σε θερμοκρασία αναφοράς 25 °C και πίεση αναφοράς 101,325 kPa·
 2.10.
 «διαλύτης Stoddard»: ομοιογενές, διαφανές μείγμα αποστάγματος πετρελαίου από διυλισμένους υδρογονάνθρακες C7-C12, με σημείο ανάφλεξης τουλάχιστον 38 °C, ειδικό βάρος 0,78 ±0,03 και δυναμικό ιξώδες 0,9 ±0,05 mPa·s στους 25 °C·
 2.11.
 «στάση δοκιμής»: η εγκάρσια και διαμήκης γωνία στάσης του οχήματος δοκιμής που πρόκειται να προσκρούσει στον στύλο·
 2.12.
 «άφορτη στάση»: η εγκάρσια και διαμήκης γωνία στάσης του άφορτου οχήματος όταν αυτό είναι τοποθετημένο σε επίπεδη επιφάνεια, με όλα τα ελαστικά του επίσωτρα τοποθετημένα και πληρωμένα σύμφωνα με τις συστάσεις του κατασκευαστή του οχήματος·
 2.13.
 «ωφέλιμη χωρητικότητα της δεξαμενής καυσίμου»: η χωρητικότητα της δεξαμενής καυσίμου που ορίζεται από τον κατασκευαστή του οχήματος·
 2.14.
 «γενικός διακόπτης του οχήματος»: η διάταξη με την οποία το επί του οχήματος ηλεκτρονικό σύστημα τίθεται, από τη θέση μη λειτουργίας, όπως συμβαίνει όταν το όχημα είναι σταθμευμένο και απουσιάζει ο οδηγός, σε κανονική θέση λειτουργίας·
 2.15.
 «καύσιμο του οχήματος»: το βέλτιστο καύσιμο που συνιστά ο κατασκευαστής του οχήματος για το εκάστοτε σύστημα καυσίμου.
 3. ΚΑΤΑΣΤΑΣΗ ΤΟΥ ΟΧΗΜΑΤΟΣ ΔΟΚΙΜΗΣ
 3.1.
 Το όχημα δοκιμής είναι αντιπροσωπευτικό της μαζικής παραγωγής, περιλαμβάνει τον πλήρη εξοπλισμό που τοποθετείται κατά κανόνα και είναι στην κανονική κατάσταση λειτουργίας.
 3.2.
 Κατά παρέκκλιση της παραγράφου 3.1 του παρόντος παραρτήματος, ορισμένα στοιχεία μπορούν να παραλειφθούν ή να αντικατασταθούν από ισοδύναμες μάζες, όταν η αρμόδια για τις εγκρίσεις αρχή, σε συνεννόηση με τον κατασκευαστή και την τεχνική υπηρεσία, θεωρεί ότι η εν λόγω παράλειψη ή υποκατάσταση δεν θα επηρεάσει τα αποτελέσματα της δοκιμής.
 4. ΕΞΟΠΛΙΣΜΟΣ ΔΟΚΙΜΗΣ
 4.1.
 Χώρος προετοιμασίας του οχήματος δοκιμής
 4.1.1.
 Κλειστός χώρος ελεγχόμενης θερμοκρασίας ο οποίος είναι κατάλληλος για τη διασφάλιση της σταθεροποίησης της θερμοκρασίας του ανδρεικέλου δοκιμών πριν από τη δοκιμή.
 4.2.
 Στύλος
 4.2.1.
 Στύλος που ανταποκρίνεται στον ορισμό της παραγράφου 2.7 του παρόντος παραρτήματος και ο οποίος


text:
βρίσκεται σε τέτοια απόσταση από οποιαδήποτε επιφάνεια στερέωσης, όπως φράγμα ή άλλη δομή, ώστε το όχημα δοκιμής να μην έρθει σε επαφή με τέτοια βάση ή στήριγμα σε οποιαδήποτε στιγμή εντός 100 ms από την έναρξη της επαφής του οχήματος με τον στύλο.
 4.3.
 Ανθρωπόμορφες διατάξεις δοκιμής
 4.3.1.
 Ανδρείκελο WorldSID του 50ού εκατοστημορίου ενήλικου άνδρα το οποίο είναι σύμφωνο με την προσθήκη 2 του αμοιβαίου ψηφίσματος αριθ. 1 και εξοπλισμένο με (τουλάχιστον) όλα τα όργανα που είναι απαραίτητα για τη λήψη των διαύλων δεδομένων που απαιτούνται για τον προσδιορισμό των κριτηρίων επίδοσης ανδρεικέλου που αναφέρονται στην παράγραφο 5.3 του παρόντος κανονισμού.
 5. ΠΡΟΕΤΟΙΜΑΣΙΑ ΟΧΗΜΑΤΟΣ
 5.1.
 Τα συστήματα καυσίμου που έχουν σχεδιαστεί για καύσιμο με σημείο ζέσης πάνω από 0 °C προετοιμάζονται σύμφωνα με τις παραγράφους 5.1.1 και 5.1.2.
 5.1.1.
 Η δεξαμενή καυσίμου πληρούται με έρμα καυσίμου (1) μάζας:
 5.1.1.1.
 μεγαλύτερης ή ίσης προς τη μάζα του καυσίμου του οχήματος που απαιτείται για την πλήρωση του 90 % της ωφέλιμης χωρητικότητας της δεξαμενής καυσίμου· και
 5.1.1.2.
 μικρότερης ή ίσης προς τη μάζα του καυσίμου του οχήματος που απαιτείται για την πλήρωση του 100 % της ωφέλιμης χωρητικότητας της δεξαμενής καυσίμου.
 5.1.2.
 Χρησιμοποιείται έρμα καυσίμου για την πλήρωση ολόκληρου του συστήματος καυσίμου από τη δεξαμενή καυσίμου έως και το σύστημα εισαγωγής του κινητήρα.
 5.2.
 Το/τα σύστημα/-τα αποθήκευσης συμπιεσμένου υδρογόνου και οι κλειστοί χώροι των υδρογονοκίνητων οχημάτων προετοιμάζονται σύμφωνα με την παράγραφο 3 του παραρτήματος 6.
 5.3.
 Τα λοιπά συστήματα του οχήματος που περιέχουν υγρά (μη καύσιμα) μπορούν να είναι κενά, οπότε η μάζα των υγρών (π.χ. υγρό φρένων, υγρό ψύξης, υγρό κιβωτίου ταχυτήτων) αντικαθίσταται από ισοδύναμη μάζα έρματος.
 5.4.
 Η μάζα δοκιμής του οχήματος, συμπεριλαμβανομένης της μάζας της απαραίτητης ανθρωπόμορφης διάταξης δοκιμής και τυχόν μάζας έρματος, διαφέρει κατά + 0/– 10 kg από τη μάζα έμφορτου οχήματος που ορίζεται στην παράγραφο 2.5 του παρόντος παραρτήματος.
 5.5.
 Οι εγκάρσιες γωνίες στάσης που μετρώνται στην αριστερή και τη δεξιά πλευρά του οχήματος στη στάση δοκιμής είναι μεταξύ της αντίστοιχης (αριστερής ή δεξιάς, κατά περίπτωση) εγκάρσιας γωνίας άφορτης στάσης και της εγκάρσιας γωνίας έμφορτης στάσης.
 5.6.
 Κάθε γραμμική αναφορά που χρησιμοποιείται για τη μέτρηση των εγκάρσιων γωνιών άφορτης στάσης, έμφορτης στάσης και στάσης δοκιμής στην αριστερή ή στη δεξιά πλευρά του οχήματος στην παράγραφο 5.5 ανωτέρω συνδέει τα ίδια σταθερά σημεία αναφοράς στο κατώφλι της αριστερής ή δεξιάς (κατά περίπτωση) θύρας.
 5.7.
 Οι διαμήκεις γωνίες στάσης που μετρώνται στο εμπρόσθιο και το πίσω μέρος του οχήματος στη στάση δοκιμής είναι μεταξύ της αντίστοιχης (εμπρόσθιας ή οπίσθιας, κατά περίπτωση) διαμήκους γωνίας άφορτης στάσης και της διαμήκους γωνίας έμφορτης στάσης.
 5.8.
 Κάθε γραμμική αναφορά που χρησιμοποιείται για τη μέτρηση των διαμήκων γωνιών άφορτης στάσης, έμφορτης στάσης και στάσης δοκιμής στο εμπρόσθιο ή οπίσθιο μέρος του οχήματος στην παράγραφο 5.7 ανωτέρω συνδέει τα ίδια σταθερά σημεία αναφοράς στο οπίσθιο ή εμπρόσθιο (κατά περίπτωση) μέρος του αμαξώματος του οχήματος.
 6. ΡΥΘΜΙΣΕΙΣ ΣΤΟΝ ΘΑΛΑΜΟ ΕΠΙΒΑΤΩΝ ΤΟΥ ΟΧΗΜΑΤΟΣ
 6.1.
 Ρυθμιζόμενα καθίσματα εμπρόσθιας σειράς
 6.1.1.
 Οποιαδήποτε ρύθμιση του καθίσματος, συμπεριλαμβανομένου του μαξιλαριού καθίσματος, του ερεισίνωτου, του υποστηρίγματος βραχίονα, του στηρίγματος της οσφυϊκής


text:
μοίρας και του υποστηρίγματος κεφαλής, της εξωτερικής εμπρόσθιας θέσης καθημένων στην πλευρά πρόσκρουσης του οχήματος προσαρμόζεται στη θέση που καθορίζεται στο παράρτημα 4.
 6.2.
 Ρυθμιζόμενες αγκυρώσεις εμπρόσθιων ζωνών ασφαλείας
 6.2.1.
 Όλες οι ρυθμιζόμενες αγκυρώσεις ζωνών ασφαλείας που προβλέπονται σε εμπρόσθια εξωτερική θέση καθημένων στην πλευρά πρόσκρουσης του οχήματος τοποθετούνται στη θέση ρύθμισης που καθορίζεται στο παράρτημα 4.
 6.3.
 Ρυθμιζόμενα τιμόνια
 6.3.1.
 Όλα τα ρυθμιζόμενα τιμόνια προσαρμόζονται στη θέση που καθορίζεται στο παράρτημα 4.
 6.4.
 Προσθαφαιρούμενες οροφές
 6.4.1.
 Τα οχήματα προσθαφαιρούμενης οροφής και ανοικτού αμαξώματος πρέπει να έχουν την οροφή, εάν υπάρχει, στη διαμόρφωση κλειστού θαλάμου επιβατών.
 6.5.
 Θύρες
 6.5.1.
 Οι θύρες, συμπεριλαμβανομένης τυχόν οπίσθιας θύρας (π.χ. όχημα δύο όγκων ή με θύρα φόρτωσης), πρέπει να είναι πλήρως κλειστές και σε θέση πλήρους μανδάλωσης, αλλά όχι κλειδωμένες.
 6.6.
 Πέδη στάθμευσης
 6.6.1.
 Η πέδη στάθμευσης είναι ενεργοποιημένη.
 6.7.
 Ηλεκτρικό σύστημα
 6.7.1.
 Ο γενικός διακόπτης του οχήματος είναι στη θέση λειτουργίας («on»).
 6.8.
 Ποδόπληκτρα (πεντάλ)
 6.8.1.
 Όλα τα ρυθμιζόμενα ποδόπληκτρα είναι τοποθετημένα, όπως ορίζεται στο παράρτημα 4.
 6.9.
 Παράθυρα, οπές αερισμού και ηλιοροφές
 6.9.1.
 Τα κινητά παράθυρα και οι οπές αερισμού του οχήματος που βρίσκονται στην πλευρά πρόσκρουσης του οχήματος τοποθετούνται σε πλήρως κλειστή θέση.
 6.9.2.
 Όλες οι ηλιοροφές τοποθετούνται σε πλήρως κλειστή θέση.
 7. ΠΡΟΕΤΟΙΜΑΣΙΑ ΚΑΙ ΤΟΠΟΘΕΤΗΣΗ ΑΝΔΡΕΙΚΕΛΟΥ
 7.1.
 Ανδρείκελο WorldSID του 50ού εκατοστημορίου ενήλικου άνδρα, σύμφωνο με την παράγραφο 4.3.1 του παρόντος παραρτήματος, τοποθετείται, σύμφωνα με το παράρτημα 4, στο εμπρόσθιο εξωτερικό κάθισμα της πλευράς πρόσκρουσης του οχήματος.
 7.2.
 Το ανδρείκελο δοκιμών είναι διαμορφωμένο και εξοπλισμένο με όργανα, ώστε να χτυπηθεί στην πλευρά που βρίσκεται πλησιέστερα προς την πλευρά του οχήματος που θα προσκρούσει στον στύλο.
 7.3.
 Η σταθεροποιημένη θερμοκρασία του ανδρεικέλου δοκιμών κατά τη στιγμή της δοκιμής πλευρικής πρόσκρουσης πρέπει να είναι μεταξύ 20,6 °C και 22,2 °C.
 7.4.
 Η θερμοκρασία του ανδρεικέλου σταθεροποιείται με τον εγκλιματισμό του σε θερμοκρασίες περιβάλλοντος ελεγχόμενου εργαστηρίου δοκιμής εντός του εύρους τιμών που ορίζεται στην παράγραφο 7.3 ανωτέρω πριν από τη δοκιμή.
 7.5.
 Η σταθεροποιημένη θερμοκρασία του ανδρεικέλου δοκιμών καταγράφεται από εσωτερικό αισθητήρα θερμοκρασίας της θωρακικής του κοιλότητας.
 8. ΔΟΚΙΜΗ ΠΛΕΥΡΙΚΗΣ ΠΡΟΣΚΡΟΥΣΗΣ ΟΧΗΜΑΤΟΣ ΣΕ ΣΤΥΛΟ
 8.1.
 Όχημα δοκιμής που έχει προετοιμαστεί σύμφωνα με την παράγραφο 5, την παράγραφο 6 και την παράγραφο 7 του παρόντος παραρτήματος προσκρούει σε ακίνητο στύλο.
 8.2.
 Το όχημα δοκιμής προωθείται έτσι ώστε, κατά τη στιγμή της επαφής του οχήματος με τον στύλο, η διεύθυνση κίνησης του οχήματος να σχηματίζει γωνία 75° ± 3° με τον διαμήκη κεντρικό άξονα του οχήματος.
 8.3.
 Η γωνία της ανωτέρω παραγράφου 8.2 σχηματίζεται μεταξύ του διαμήκους κεντρικού άξονα του οχήματος και κατακόρυφου επιπέδου παράλληλου προς το διάνυσμα της ταχύτητας πρόσκρουσης του οχήματος, όπως φαίνεται στο παράρτημα 8 σχήμα 8-1 (ή σχήμα 8-2) για πρόσκρουση στην αριστερή (ή τη δεξιά) πλευρά.
 8.4.
 Η γραμμή αναφοράς πρόσκρουσης ευθυγραμμίζεται με τον κεντρικό άξονα της άκαμπτης επιφάνειας του στύλου, όπως φαίνεται στη διεύθυνση κίνησης του οχήματος, έτσι ώστε, όταν το όχημα έρθει σε επαφή με τον στύλο, ο κεντρικός άξονας της επιφάνειας του στύλου να έρθει σε επαφή με την περιοχή του οχήματος που οριοθετείται από δύο κατακόρυφα


text:
επίπεδα τα οποία είναι παράλληλα προς τη γραμμή αναφοράς πρόσκρουσης και 25 mm μπροστά και πίσω από αυτήν.
 8.5.
 Κατά τη διάρκεια της φάσης επιτάχυνσης της δοκιμής, πριν από την πρώτη επαφή του οχήματος με τον στύλο, η επιτάχυνση του οχήματος δοκιμής δεν υπερβαίνει τα 1,5 m/s2.
 8.6.
 Η ταχύτητα του οχήματος δοκιμής κατά τη στιγμή της πρώτης επαφής του οχήματος με τον στύλο είναι 32 ± 1 km/h.
 (1) Για λόγους ασφαλείας, δεν συνιστάται η χρήση εύφλεκτων υγρών με σημείο ανάφλεξης κάτω των 38 °C ως έρματος καυσίμου.
 ΠΑΡΑΡΤΗΜΑ 4
 ΑΠΑΙΤΗΣΕΙΣ ΓΙΑ ΤΗ ΡΥΘΜΙΣΗ ΚΑΙ ΤΗΝ ΕΓΚΑΤΑΣΤΑΣΗ ΚΑΘΙΣΜΑΤΩΝ ΓΙΑ ΤΟ ΑΝΔΡΕΙΚΕΛΟ WorldSID ΤΟΥ 50ού ΕΚΑΤΟΣΤΗΜΟΡΙΟΥ ΕΝΗΛΙΚΟΥ ΑΝΔΡΑ
 1. ΣΚΟΠΟΣ
 Επαναλαμβανόμενη και αναπαραγώγιμη εγκατάσταση στο μπροστινό κάθισμα ανδρεικέλου WorldSID του 50ού εκατοστημορίου ενήλικου άνδρα σε θέση καθίσματος οχήματος και σε καθήμενη στάση εντός αυτοκινήτου που είναι αντιπροσωπευτική για ενήλικο άνδρα μεσαίου μεγέθους.
 2. ΟΡΙΣΜΟΙ
 Για τους σκοπούς του παρόντος παραρτήματος:
 2.1.
 «πραγματική γωνία του κορμού»: η γωνία μεταξύ κατακόρυφης γραμμής που διέρχεται από το σημείο Η του ανδρεικέλου και της γραμμής του κορμού, η οποία μετράται με τη χρήση του μοιρογνωμονίου πλάτης επί της μηχανής 3-D Η·
 2.2.
 «επίπεδο συμμετρίας επιβάτη (C/LO)»: το επίπεδο που διέρχεται από το μέσο της μηχανής 3-D H τοποθετημένης σε κάθε οριζόμενη θέση καθημένων. Αναπαρίσταται με την εγκάρσια συντεταγμένη (στον άξονα Υ) του σημείου Η στο σύστημα συντεταγμένων αναφοράς του οχήματος. Για μεμονωμένα καθίσματα, το κατακόρυφο μέσο επίπεδο του καθίσματος συμπίπτει με το επίπεδο συμμετρίας του επιβάτη. Για θέσεις οδηγού σε πάγκο καθισμάτων, το επίπεδο συμμετρίας του επιβάτη συμπίπτει με το γεωμετρικό κέντρο του ομφαλού του τιμονιού. Για τα άλλα καθίσματα, το επίπεδο συμμετρίας του επιβάτη καθορίζεται από τον κατασκευαστή·
 2.3.
 «γωνία πλευρών σύμφωνα με το σχέδιο»: η ονομαστική (θεωρητική) γωνία των πλευρών του μέσου θώρακα, του κάτω θώρακα και της κοιλιακής χώρας ανδρεικέλου WorldSID του 50ού εκατοστημορίου ενήλικου άνδρα σε σχέση με επίπεδη επιφάνεια ή οριζόντιο επίπεδο αναφοράς, όπως ορίζεται από τον κατασκευαστή για την τελική θέση ρύθμισης του καθίσματος στο οποίο πρόκειται να εγκατασταθεί το ανδρείκελο. Η γωνία πλευρών σύμφωνα με το σχέδιο αντιστοιχεί θεωρητικώς στη γωνία κορμού σύμφωνα με το σχέδιο μείον 25°·
 2.4.
 «γωνία κορμού σύμφωνα με το σχέδιο»: η γωνία που σχηματίζεται μεταξύ της κατακόρυφης γραμμής που διέρχεται από το σημείο Η του ανδρεικέλου και της γραμμής του κορμού σε θέση που αντιστοιχεί στην ονομαστική θέση του ερεισίνωτου που καθορίζεται στα σχέδια του κατασκευαστή του οχήματος για άνδρα ενήλικα του 50ού εκατοστημορίου·
 2.5.
 «σημείο H του ανδρεικέλου»: σημείο συντεταγμένων που βρίσκεται στο μέσο της απόστασης μεταξύ των εκατέρωθεν της πυέλου του ανδρεικέλου δοκιμών σημείων μέτρησης του συγκροτήματος εντοπισμού του σημείου H (1)·
 2.6.
 «γωνία πλευρών ανδρεικέλου»: η γωνία των πλευρών του μέσου θώρακα, του κάτω θώρακα και της κοιλιακής χώρας του ανδρεικέλου δοκιμών σε σχέση με επίπεδη επιφάνεια ή οριζόντιο επίπεδο αναφοράς, όπως καθορίζεται από την ένδειξη γωνίας του αισθητήρα κλίσης του θώρακα περί τον άξονα Υ του αισθητήρα. Η γωνία πλευρών του ανδρεικέλου αντιστοιχεί θεωρητικώς στη γωνία κορμού μείον 25°·
 2.7.
 «βασικά σημεία»: φυσικά σημεία (οπές, επιφάνειες, σημάδια ή


text:
εγκοπές) στο αμάξωμα του οχήματος·
 2.8.
 «κάτω άκρο (για τους σκοπούς της εγκατάστασης του ανδρεικέλου)»: το κάτω μέρος του συνόλου του συγκροτήματος του κάτω άκρου το οποίο βρίσκεται ανάμεσα και περιλαμβάνει τα συγκροτήματα του άκρου ποδιού και του γονάτου·
 2.9.
 «σημείο Η ανδρεικέλου»: το κέντρο περιστροφής κορμού και μηρών της μηχανής 3-D H που είναι εγκατεστημένη στο κάθισμα του οχήματος σύμφωνα με την παράγραφο 6 του παρόντος παραρτήματος. Το σημείο H του ανδρεικέλου βρίσκεται στο κέντρο του κεντρικού άξονα της διάταξης μεταξύ των στοχάστρων του σημείου H εκατέρωθεν της μηχανής 3-D H. Αφού προσδιοριστεί σύμφωνα με τη διαδικασία που περιγράφεται στην παράγραφο 6 του παρόντος παραρτήματος, το σημείο Η θεωρείται σταθερό σε σχέση με το συγκρότημα στήριξης του μαξιλαριού του καθίσματος και θεωρείται ότι κινείται με αυτό όταν ρυθμίζεται το κάθισμα·
 2.10.
 «μεσοβελιαίο επίπεδο»: το μέσο επίπεδο του ανδρεικέλου δοκιμών, το οποίο βρίσκεται στο μέσο της απόστασης και παράλληλα με τις πλευρικές πλάκες της θωρακικής μοίρας του ανδρεικέλου·
 2.11.
 «βαμβακερή μουσελίνα»: μονόχρωμο βαμβακερό ύφασμα με 18,9 θηλιές ανά cm2 και βάρος 0,228 kg/m2 ή πλεκτό ή μη υφασμένο πανί με συγκρίσιμα χαρακτηριστικά·
 2.12.
 «γραμμή αναφοράς μαξιλαριού καθίσματος»: επίπεδη γραμμή κατά μήκος της πλευρικής επιφάνειας της βάσης του μαξιλαριού καθίσματος, η οποία διέρχεται από το σημείο αναφοράς μαξιλαριού καθίσματος που ορίζεται στην παράγραφο 2.14 του παρόντος παραρτήματος. Η γραμμή αναφοράς του μαξιλαριού καθίσματος μπορεί να σημειωθεί στην πλευρά της δομής στήριξης του μαξιλαριού καθίσματος και/ή η θέση της μπορεί να καθοριστεί με τη χρήση πρόσθετου σημείου αναφοράς. Η προβολή της γραμμής αναφοράς του μαξιλαριού καθίσματος σε κατακόρυφο διάμηκες επίπεδο είναι γραμμική (δηλαδή ευθεία)·
 2.13.
 «γωνία γραμμής αναφοράς μαξιλαριού καθίσματος»: η γωνία που σχηματίζει η προβολή της γραμμής αναφοράς του μαξιλαριού καθίσματος σε κατακόρυφο διάμηκες επίπεδο, σε σχέση με επίπεδη επιφάνεια ή οριζόντιο επίπεδο αναφοράς·
 2.14.
 «σημείο αναφοράς μαξιλαριού καθίσματος»: το σημείο μέτρησης που προσδιορίζεται, τοποθετείται ή σημειώνεται στην εξωτερική πλευρά δομής στήριξης μαξιλαριού καθίσματος για την καταγραφή της διαμήκους (μπρος/πίσω) και της κατακόρυφης διαδρομής ρυθμιζόμενου μαξιλαριού καθίσματος·
 2.15.
 «μέσο επίπεδο ώμου»: επίπεδο το οποίο χωρίζει τη δεξιά ή αριστερή (κατά περίπτωση) διάταξη ζεύξης ώμου σε συμμετρικά εμπρόσθια/οπίσθια τμήματα. Το μέσο επίπεδο ώμου είναι κάθετο προς τον κεντρικό άξονα του άξονα περιστροφής του ώμου και παράλληλο με τον άξονα Υ του δυναμομετρικού αισθητήρα του ώμου (ή με άξονα ισοδύναμου προσανατολισμού ενός διαρθρωτικού υποκατάστατου δυναμομετρικού αισθητήρα)·
 2.16.
 «μηρός (για τους σκοπούς της εγκατάστασης του ανδρεικέλου)»: το απώτερο άνω τμήμα της σάρκας του μηρού του ανδρεικέλου δοκιμών που βρίσκεται ανάμεσα, αλλά δεν περιλαμβάνει το συγκρότημα του γόνατος και τη σάρκα της πυέλου·
 2.17.
 «τρισδιάστατη μηχανή σημείου Η» (μηχανή 3-D H): η διάταξη που χρησιμοποιείται για τον προσδιορισμό των σημείων Η του ανδρεικέλου και των πραγματικών γωνιών του κορμού. Η διάταξη αυτή ορίζεται στο παράρτημα 5·
 2.18.
 «γραμμή του κορμού»: ο κεντρικός άξονας της στήλης της μηχανής 3-D H με τη στήλη στην πλέον οπίσθια θέση·
 2.19.
 «μετρητική στάση του οχήματος»: η θέση του αμαξώματος του οχήματος, όπως ορίζεται από τις συντεταγμένες τουλάχιστον τριών βασικών σημείων τα οποία είναι επαρκώς διαχωρισμένα στον διαμήκη (X), τον


text:
εγκάρσιο (Y) και τον κατακόρυφο (Z) άξονα του συστήματος συντεταγμένων αναφοράς του οχήματος, ώστε να καθίσταται δυνατή η ακριβής ευθυγράμμιση με τους άξονες μέτρησης μηχανής προσδιορισμού συντεταγμένων·
 2.20.
 «σύστημα συντεταγμένων αναφοράς οχήματος»: ορθογώνιο σύστημα συντεταγμένων που αποτελείται από τρεις άξονες· έναν διαμήκη άξονα (X), έναν εγκάρσιο άξονα (Y) και έναν κατακόρυφο άξονα (Z). Οι άξονες X και Y βρίσκονται στο ίδιο οριζόντιο επίπεδο και ο άξονας Z διέρχεται από το σημείο τομής του X και του Y. Ο άξονας X είναι παράλληλος προς το διάμηκες κεντρικό επίπεδο του οχήματος·
 2.21.
 «κατακόρυφο διάμηκες επίπεδο»: κατακόρυφο επίπεδο το οποίο είναι παράλληλο προς τον διαμήκη κεντρικό άξονα του οχήματος·
 2.22.
 «κατακόρυφο διάμηκες μηδενικό επίπεδο»: κατακόρυφο διάμηκες επίπεδο που διέρχεται από την αρχή του συστήματος συντεταγμένων αναφοράς του οχήματος·
 2.23.
 «κατακόρυφο επίπεδο»: κατακόρυφο επίπεδο το οποίο δεν είναι απαραίτητα κάθετο ή παράλληλο προς τον διαμήκη κεντρικό άξονα του οχήματος·
 2.24.
 «κατακόρυφο εγκάρσιο επίπεδο»: κατακόρυφο επίπεδο το οποίο είναι κάθετο προς τον διαμήκη κεντρικό άξονα του οχήματος·
 2.25.
 «σημείο H του WS50M»: το σημείο συντεταγμένων που βρίσκεται 20 mm κατά μήκος μπροστά, στο σύστημα συντεταγμένων αναφοράς του οχήματος, από το σημείο Η του ανδρεικέλου που προσδιορίζεται σύμφωνα με την παράγραφο 6 του παρόντος παραρτήματος.
 3. ΚΑΘΟΡΙΣΜΟΣ ΤΗΣ ΜΕΤΡΗΤΙΚΗΣ ΣΤΑΣΗΣ ΤΟΥ ΟΧΗΜΑΤΟΣ
 3.1.
 Η μετρητική στάση του οχήματος καθορίζεται τοποθετώντας το όχημα δοκιμής σε επίπεδη επιφάνεια και ρυθμίζοντας τη στάση του αμαξώματος του οχήματος δοκιμής ώστε:
 3.1.1.
 το διάμηκες κεντρικό επίπεδο του οχήματος να είναι παράλληλο προς το κατακόρυφο διάμηκες μηδενικό επίπεδο· και
 3.1.2.
 οι εγκάρσιες γωνίες στάσης του κατωφλίου της εμπρόσθιας δεξιάς και αριστερής θύρας να ικανοποιούν τις απαιτήσεις στάσης του οχήματος δοκιμής που ορίζονται στην παράγραφο 5.5 του παραρτήματος 3.
 4. ΡΥΘΜΙΣΕΙΣ ΑΝΕΣΗΣ ΚΑΘΙΣΜΑΤΟΣ ΚΑΙ ΥΠΟΣΤΗΡΙΓΜΑΤΩΝ ΚΕΦΑΛΗΣ
 4.1.
 Κατά περίπτωση, οι ρυθμίσεις του καθίσματος που προβλέπονται στις παραγράφους 4.1.1 έως 4.1.3 εκτελούνται στο κάθισμα στο οποίο πρόκειται να εγκατασταθεί το ανδρείκελο.
 4.1.1.
 Ρυθμιζόμενα στηρίγματα της οσφυϊκής μοίρας
 4.1.1.1.
 Όλα τα στηρίγματα της οσφυϊκής μοίρας προσαρμόζονται έτσι ώστε το στήριγμα της οσφυϊκής μοίρας να βρίσκεται στη χαμηλότερη θέση, στη θέση ανάσυρσης ή στην πλέον ξεφούσκωτη θέση.
 4.1.2.
 Λοιπά ρυθμιζόμενα συστήματα στήριξης καθίσματος
 4.1.2.1.
 Όλα τα άλλα ρυθμιζόμενα στηρίγματα καθίσματος, όπως τα ρυθμιζόμενα κατά μήκος μαξιλάρια καθίσματος και τα συστήματα υποστήριξης των κάτω άκρων, προσαρμόζονται στην πλέον οπίσθια θέση ή στη θέση απώτερης ανάσυρσης.
 4.1.3.
 Υποστηρίγματα κεφαλής
 4.1.3.1.
 Το υποστήριγμα κεφαλής ρυθμίζεται στην ονομαστική θέση σύμφωνα με το σχέδιο του κατασκευαστή του οχήματος για άνδρα ενήλικα του 50ού εκατοστημορίου ή στην ανώτατη θέση, εάν δεν υπάρχει διαθέσιμη θέση σύμφωνα με το σχέδιο.
 5. ΡΥΘΜΙΣΕΙΣ ΣΤΟΝ ΘΑΛΑΜΟ ΕΠΙΒΑΤΩΝ
 5.1.
 Όπου απαιτείται, πρέπει να πραγματοποιηθούν στο όχημα οι ρυθμίσεις που ορίζονται στην παράγραφο 5.1.1 του παρόντος παραρτήματος και, σε περίπτωση που το ανδρείκελο πρόκειται να εγκατασταθεί στην πλευρά του οδηγού, οι ρυθμίσεις που ορίζονται στις παραγράφους 5.1.2 και 5.1.3 του παρόντος παραρτήματος.
 5.1.1.
 Ρυθμιζόμενες αγκυρώσεις ζωνών ασφαλείας
 5.1.1.1.
 Όλες οι ρυθμιζόμενες αγκυρώσεις ζωνών ασφαλείας που προβλέπονται για τη θέση καθημένου στην οποία πρόκειται να εγκατασταθεί το ανδρείκελο προσαρμόζονται στην ονομαστική θέση σύμφωνα με το σχέδιο του κατασκευαστή του


text:
οχήματος για άνδρα ενήλικα του 50ού εκατοστημορίου ή στην πλήρως ανασηκωμένη θέση εάν δεν υπάρχει διαθέσιμη θέση σχεδιασμού.
 5.1.2.
 Ρυθμιζόμενα τιμόνια
 5.1.2.1.
 Το ρυθμιζόμενο τιμόνι προσαρμόζεται στη γεωμετρικά υψηλότερη θέση οδήγησης, λαμβάνοντας υπόψη όλες τις διαθέσιμες τηλεσκοπικές θέσεις και θέσεις ρύθμισης κλίσης (2).
 5.1.3.
 Ρυθμιζόμενα ποδόπληκτρα
 5.1.3.1.
 Όλα τα ρυθμιζόμενα ποδόπληκτρα τοποθετούνται στην πλήρως εμπρόσθια θέση (δηλαδή προς το εμπρόσθιο μέρος του οχήματος).
 6. ΔΙΑΔΙΚΑΣΙΑ ΓΙΑ ΤΟΝ ΚΑΘΟΡΙΣΜΟ ΤΗΣ ΘΕΣΗΣ ΔΟΚΙΜΗΣ ΤΟΥ ΡΥΘΜΙΖΟΜΕΝΟΥ ΜΑΞΙΛΑΡΙΟΥ ΚΑΘΙΣΜΑΤΟΣ
 6.1.
 Χρησιμοποιείται σημείο αναφοράς μαξιλαριού καθίσματος για τη μέτρηση και την καταγραφή των ρυθμίσεων που πραγματοποιούνται σε μαξιλάρια καθίσματος που είναι εφοδιασμένα με όργανα χειρισμού για τη διαμήκη (μπρος/πίσω) και/ή την κατακόρυφη ρύθμιση του μαξιλαριού καθίσματος.
 6.2.
 Το σημείο αναφοράς μαξιλαριού καθίσματος βρίσκεται σε τμήμα της πλευρικής δομής του μαξιλαριού καθίσματος ή του πλαισίου στήριξης που είναι σταθερό σε σχέση με το μαξιλάρι καθίσματος.
 6.3.
 Χρησιμοποιείται γραμμή αναφοράς μαξιλαριού καθίσματος για τη μέτρηση και την καταγραφή γωνιακών ρυθμίσεων που πραγματοποιούνται σε μαξιλάρια καθίσματος ρυθμιζόμενης εγκάρσιας γωνίας στάσης.
 6.4.
 Για μαξιλάρια καθίσματος με ρυθμιζόμενη εγκάρσια γωνία στάσης, η θέση του σημείου αναφοράς μαξιλαριού καθίσματος πρέπει να ορίζεται όσο το δυνατόν πλησιέστερα προς τον άξονα περιστροφής (π.χ. προς τα πίσω) της δομής στήριξης του μαξιλαριού καθίσματος.
 6.5.
 Η θέση ρύθμισης της βάσης του μαξιλαριού καθίσματος επί της οποίας θα εγκατασταθεί το ανδρείκελο ορίζεται με τη διαδοχική ολοκλήρωση (κατά περίπτωση, σύμφωνα με τον σχεδιασμό του καθίσματος) των βημάτων που περιγράφονται κατωτέρω στις παραγράφους 6.6 έως 6.13 του παρόντος παραρτήματος, με το όχημα δοκιμής να βρίσκεται στη μετρητική στάση οχήματος που καθορίζεται σύμφωνα με την ανωτέρω παράγραφο 3 του παρόντος παραρτήματος.
 6.6.
 Χρησιμοποιήστε το χειριστήριο του καθίσματος που μετακινεί το κάθισμα κυρίως κατακόρυφα, προκειμένου να ρυθμίσετε το σημείο αναφοράς μαξιλαριού καθίσματος στην ανώτατη κατακόρυφη θέση.
 6.7.
 Χρησιμοποιήστε το χειριστήριο του καθίσματος που μετακινεί το κάθισμα κυρίως μπρος/πίσω, προκειμένου να ρυθμίσετε το σημείο αναφοράς μαξιλαριού καθίσματος στην πλέον οπίσθια θέση.
 6.8.
 Προσδιορίστε και καταγράψτε (μετρώντας τη γωνία της γραμμής αναφοράς μαξιλαριού καθίσματος), το πλήρες εύρος γωνιακής ρύθμισης της εγκάρσιας γωνίας στάσης του μαξιλαριού του καθίσματος και, χρησιμοποιώντας μόνο το/τα χειριστήριο/-α που ρυθμίζει/-ουν κυρίως την εγκάρσια γωνία στάσης του μαξιλαριού, ρυθμίστε την εγκάρσια γωνία στάσης του μαξιλαριού όσο το δυνατόν πλησιέστερα προς τη μέση γωνία.
 6.9.
 Χρησιμοποιήστε το χειριστήριο του καθίσματος που μετακινεί το κάθισμα κυρίως κατακόρυφα, προκειμένου να ρυθμίσετε το σημείο αναφοράς μαξιλαριού καθίσματος στην κατώτατη κατακόρυφη θέση. Επαληθεύστε ότι το μαξιλάρι του καθίσματος βρίσκεται ακόμα στην πλέον οπίσθια θέση. Καταγράψτε τη διαμήκη θέση (στον άξονα Χ) του σημείου αναφοράς μαξιλαριού καθίσματος στο σύστημα συντεταγμένων αναφοράς οχήματος.
 6.10.
 Χρησιμοποιήστε το χειριστήριο του καθίσματος που μετακινεί το κάθισμα κυρίως μπρος/πίσω, προκειμένου να ρυθμίσετε το σημείο αναφοράς μαξιλαριού καθίσματος στην πλέον εμπρόσθια θέση. Καταγράψτε τη διαμήκη θέση (στον άξονα Χ) του σημείου αναφοράς μαξιλαριού καθίσματος στο σύστημα συντεταγμένων αναφοράς οχήματος.
 6.11.
 Προσδιορίστε τη θέση στον άξονα X του οχήματος ενός κατακόρυφου εγκάρσιου επιπέδου που βρίσκεται 20 mm προς τα πίσω από ένα σημείο που βρίσκεται στο μέσο της απόστασης μεταξύ των διαμήκων θέσεων (στον άξονα Χ) που καταγράφηκαν σύμφωνα με τις παραγράφους


text:
6.9 και 6.10 ανωτέρω (δηλαδή 20 mm πίσω από τη μεσαία θέση της τροχιάς).
 6.12.
 Χρησιμοποιήστε το χειριστήριο του καθίσματος που μετακινεί το κάθισμα κυρίως μπρος/πίσω, προκειμένου να ρυθμίσετε το σημείο αναφοράς μαξιλαριού καθίσματος στη διαμήκη θέση (στον άξονα Χ) που καθορίστηκε σύμφωνα με την παράγραφο 6.11 (– 0/+ 2 mm) ή, εάν αυτό δεν είναι δυνατόν, στην πρώτη διαθέσιμη θέση προσθοπίσθιας ρύθμισης πίσω από τη θέση που καθορίστηκε σύμφωνα με την παράγραφο 6.11.
 6.13.
 Καταγράψτε τη διαμήκη θέση (στον άξονα Χ) του σημείου αναφοράς μαξιλαριού καθίσματος στο σύστημα συντεταγμένων αναφοράς οχήματος και μετρήστε τη γωνία της γραμμής αναφοράς μαξιλαριού καθίσματος για μελλοντική αναφορά. Με εξαίρεση τις διατάξεις της παραγράφου 8.4.6 του παρόντος παραρτήματος, αυτή η θέση ρύθμισης χρησιμοποιείται ως η τελική θέση ρύθμισης του μαξιλαριού καθίσματος για την εγκατάσταση του ανδρεικέλου (3).
 7. ΔΙΑΔΙΚΑΣΙΑ ΓΙΑ ΤΟΝ ΠΡΟΣΔΙΟΡΙΣΜΟ ΤΟΥ ΣΗΜΕΙΟΥ Η ΤΟΥ ΑΝΔΡΕΙΚΕΛΟΥ ΚΑΙ ΤΗΣ ΠΡΑΓΜΑΤΙΚΗΣ ΓΩΝΙΑΣ ΚΟΡΜΟΥ
 7.1.
 Το όχημα δοκιμής εγκλιματίζεται εκ των προτέρων σε θερμοκρασία 20 °C ± 10 °C για να διασφαλιστεί ότι η θερμοκρασία του υλικού του καθίσματος έχει φτάσει τη σταθεροποιημένη θερμοκρασία δωματίου για την εγκατάσταση της μηχανής 3-D H.
 7.2.
 Τα ρυθμιζόμενα στηρίγματα της οσφυϊκής μοίρας και τα λοιπά ρυθμιζόμενα στηρίγματα καθισμάτων τίθενται στις θέσεις ρύθμισης που ορίζονται στις παραγράφους 4.1.1 και 4.1.2 του παρόντος παραρτήματος.
 7.3.
 Οι συντεταγμένες του σημείου Η και η τελική πραγματική γωνία του κορμού του ανδρεικέλου καθορίζονται για το κάθισμα στο οποίο πρόκειται να εγκατασταθεί το ανδρείκελο, με τη διαδοχική ολοκλήρωση των βημάτων που περιγράφονται στις κατωτέρω παραγράφους 7.4 έως 7.24 του παρόντος παραρτήματος, με το όχημα δοκιμής στη μετρητική στάση οχήματος που καθορίζεται σύμφωνα με την παράγραφο 3 του παρόντος παραρτήματος.
 7.4.
 Καλύψτε την επιφάνεια της θέσης καθημένου που πρόκειται να έρθει σε επαφή με τη μηχανή 3-D H με στρώση βαμβακερής μουσελίνας επαρκούς μεγέθους και τοποθετήστε το συγκρότημα καθίσματος και πλάτης της μηχανής 3-D H στο κάθισμα.
 7.5.
 Ρυθμίστε τη θέση μαξιλαριού καθίσματος στη θέση ρύθμισης που καταγράφηκε σύμφωνα με την παράγραφο 6.13 του παρόντος παραρτήματος.
 7.6.
 Χρησιμοποιώντας μόνο το/τα χειριστήριο/-α που ρυθμίζουν κυρίως τη γωνία του ερεισίνωτου, ανεξάρτητα από την εγκάρσια γωνία στάσης του μαξιλαριού του καθίσματος, ρυθμίστε τη θέση του ερεισίνωτου με μία από τις ακόλουθες μεθόδους:
 7.6.1.
 τοποθετήστε τα ρυθμιζόμενα ερεισίνωτα στην ονομαστική θέση οδήγησης ή απλής επόχησης του κατασκευαστή για άνδρα ενήλικο του 50ού εκατοστημορίου με τον τρόπο που ορίζει ο κατασκευαστής·
 7.6.2.
 σε περίπτωση που η θέση του ερεισίνωτου σύμφωνα με τον σχεδιασμό δεν ορίζεται από τον κατασκευαστή:
 7.6.2.1.
 προσαρμόστε το ερεισίνωτο στην πρώτη θέση συγκράτησης πίσω από τις 25° από την κατακόρυφο·
 7.6.2.2.
 εάν δεν υπάρχει θέση συγκράτησης πίσω από τις 25° από την κατακόρυφο, ρυθμίστε τη γωνία του ερεισίνωτου προς την πλέον επικλινή θέση ρύθμισης·
 7.7.
 τοποθετήστε το συγκρότημα καθίσματος και πλάτης της μηχανής 3-D H με τέτοιο τρόπο ώστε το κεντρικό επίπεδο του επιβάτη (C/LO) να συμπίπτει με το κεντρικό επίπεδο της μηχανής 3-D Η·
 7.8.
 ρυθμίστε τα τμήματα της κνήμης στο μήκος του 50ού εκατοστημορίου (417 mm) και το τμήμα της ράβδου του μηρού στο μήκος του


text:
10ου εκατοστημορίου (408 mm)·
 7.9.
 στερεώστε αμφότερα τα συγκροτήματα άκρου ποδιού και κνήμης στο συγκρότημα κοιλώματος του καθίσματος είτε μεμονωμένα είτε χρησιμοποιώντας τη ράβδο Τ και το συγκρότημα κνήμης. Η γραμμή που διέρχεται μέσω των στοχάστρων του σημείου Η είναι παράλληλη προς το έδαφος και κάθετη προς το C/LO του καθίσματος·
 7.10.
 προσαρμόστε τις θέσεις των άκρων ποδιών και κάτω άκρων της μηχανής 3-D H ως εξής:
 7.10.1.
 αμφότερα τα συγκροτήματα άκρων ποδιών και κάτω άκρων μετακινούνται προς τα εμπρός κατά τέτοιο τρόπο ώστε να είναι φυσική η στάση των άκρων ποδιών επί του δαπέδου μεταξύ των ποδοπλήκτρων, αν χρειάζεται. Στο μέτρο του δυνατού το αριστερό άκρο πόδι βρίσκεται αριστερά του άξονα συμμετρίας της μηχανής 3-D H σε περίπου ίση απόσταση με εκείνη του δεξιού άκρου ποδιού προς τα δεξιά. Εξακριβώστε με το αλφάδι ότι η μηχανή 3-D H είναι οριζοντιωμένη εγκαρσίως, ρυθμίζοντας εκ νέου αν χρειάζεται το κοίλωμα του καθίσματος ή ρυθμίζοντας προς τα πίσω τα συγκροτήματα κάτω άκρων και άκρων ποδιών. Η γραμμή που διέρχεται μέσω των στοχάστρων του σημείου H διατηρείται κάθετη προς το C/LO του καθίσματος·
 7.10.2.
 αν το αριστερό κάτω άκρο δεν είναι δυνατόν να κρατηθεί παράλληλο προς το δεξιό κάτω άκρο και το αριστερό άκρο πόδι δεν μπορεί να στηριχτεί στην κατασκευή, μετακινήστε το αριστερό άκρο πόδι μέχρι να στηριχτεί. Η ευθυγράμμιση των στοχάστρων διατηρείται·
 7.11.
 εφαρμόστε τα βαρίδια κνήμης και μηρού και φέρτε τη μηχανή 3-D H σε οριζόντια θέση·
 7.12.
 κλίνετε το κοίλωμα της πλάτης προς τα εμπρός μέχρι την εμπρόσθια θέση ακινητοποίησης και σύρετε τη μηχανή 3-D H μακριά από το ερεισίνωτο χρησιμοποιώντας τη ράβδο Τ. Επανατοποθετήστε τη μηχανή 3-D H στο κάθισμα με μία από τις ακόλουθες μεθόδους:
 7.12.1.
 εάν η μηχανή 3-D H τείνει να ολισθαίνει προς τα πίσω, χρησιμοποιήστε τη διαδικασία που περιγράφεται στη συνέχεια. Αφήστε τη μηχανή 3-D H ελεύθερη να ολισθήσει προς τα πίσω έως ότου να μην απαιτείται πλέον οριζόντια προς τα εμπρός δύναμη συγκράτησης επί της ράβδου Τ, δηλαδή έως ότου το κοίλωμα της πλάτης έρθει σε επαφή με το ερεισίνωτο. Αν χρειάζεται, επανατοποθετήστε την κνήμη·
 7.12.2.
 εάν η μηχανή 3-D H δεν τείνει να ολισθαίνει προς τα πίσω, χρησιμοποιήστε την ακόλουθη διαδικασία. Σύρετε τη μηχανή 3-D H προς τα πίσω ασκώντας στη ράβδο Τ οριζόντια προς τα πίσω δύναμη έως ότου το κοίλωμα του καθίσματος έρθει σε επαφή με το ερεισίνωτο (βλέπε σχήμα 5-2 του παραρτήματος 5)·
 7.13.
 στο συγκρότημα πλάτης και κοιλώματος της μηχανής 3-D H ασκήστε δύναμη 100 ± 10 N στην τομή του μοιρογνωμονίου ισχίου και της θήκης της ράβδου Τ. Η διεύθυνση εφαρμογής της δύναμης διατηρείται κατά μήκος της ευθείας που διέρχεται από την ανωτέρω τομή και του σημείου ακριβώς πάνω από το περίβλημα της ράβδου που αναπαριστά τους μηρούς (βλέπε σχήμα 5-2 του παραρτήματος 5). Επαναφέρετε προσεκτικά το κοίλωμα της πλάτης στο ερεισίνωτο του καθίσματος. Σε ολόκληρη τη διάρκεια της διαδικασίας που απομένει πρέπει να καταβληθεί προσοχή ώστε να αποφευχθεί η ολίσθηση της μηχανής 3-D H προς τα εμπρός·
 7.14.
 τοποθετήστε τα βαρίδια του δεξιού και αριστερού γλουτού


text:
και έπειτα, εναλλάξ, τα οκτώ βαρίδια του κορμού. Διατηρήστε οριζοντιωμένη τη μηχανή 3-D Η·
 7.15.
 κλίνετε το κοίλωμα της πλάτης προς τα εμπρός για να χαλαρώσει η πίεση επί του ερεισίνωτου του καθίσματος. Ταλαντεύστε τη μηχανή 3-D H από τη μία πλευρά προς την άλλη σε τόξο 10 μοιρών (5 μοιρών προς κάθε πλευρά του κατακόρυφου κεντρικού επιπέδου) για τρεις πλήρεις κύκλους, ώστε να παύσει να υπάρχει οποιουδήποτε είδους συσσωρευμένη τριβή μεταξύ της μηχανής 3-D H και του καθίσματος·
 7.15.1.
 κατά τη διάρκεια αυτής της ταλάντευσης, η ράβδος Τ της μηχανής 3-D H μπορεί να παρουσιάσει απόκλιση από την καθορισμένη οριζόντια και κάθετη ευθυγράμμιση. Επομένως, η ράβδος Τ πρέπει να συγκρατείται μέσω εφαρμογής κατάλληλου πλευρικού φορτίου κατά τη διάρκεια των κινήσεων ταλάντευσης. Κατά τη συγκράτηση της ράβδου και ενόσω ταλαντεύεται η μηχανή 3-D H πρέπει να λαμβάνεται μέριμνα ώστε να διασφαλίζεται ότι δεν ασκούνται εξ αμελείας κατακόρυφες ή διαμήκεις εξωτερικές δυνάμεις·
 7.15.2.
 κατά τη φάση αυτή, τα άκρα πόδια της μηχανής 3-D H δεν πρέπει να συναντούν εμπόδια ή να συγκρατούνται. Αν τα άκρα πόδια αλλάζουν θέση, θα πρέπει να δύνανται να παραμείνουν στη στάση αυτή προς το παρόν·
 7.16.
 επαναφέρετε προσεκτικά το κοίλωμα της πλάτης στο ερεισίνωτο του καθίσματος και ελέγξτε με τα δύο αλφάδια την επαναφορά στη θέση μηδέν. Σε περίπτωση οποιασδήποτε κίνησης των άκρων ποδιών κατά τη διάρκεια της ταλάντευσης της μηχανής 3-D H, η επανατοποθέτησή τους γίνεται ως εξής:
 7.16.1.
 σηκώστε εναλλάξ κάθε άκρο πόδι από το δάπεδο κατά την ελάχιστη απαιτούμενη απόσταση μέχρι να πάψει να υπάρχει πρόσθετη κίνηση πέλματος. Κατά τη διάρκεια αυτής της ανασήκωσης, τα άκρα πόδια πρέπει να είναι ελεύθερα να περιστρέφονται και δεν πρέπει να εφαρμόζονται φορτία προς τα εμπρός ή προς το πλάι. Όταν κάθε άκρο πόδι επανέλθει στην κάτω θέση, η πτέρνα πρέπει να είναι σε επαφή με τη δομή που έχει σχεδιαστεί για τον σκοπό αυτόν·
 7.17.
 ελέγξτε ότι το πλευρικό αλφάδι κλίσης δείχνει τη θέση μηδέν· αν είναι αναγκαίο, ασκήστε πλευρική δύναμη στο άνω μέρος του κοιλώματος της πλάτης ικανή ώστε το κοίλωμα καθίσματος της μηχανής 3-D H να επικαθίσει οριζοντίως επί του καθίσματος·
 7.18.
 κρατώντας τη ράβδο Τ για να αποφευχθεί η προς τα εμπρός ολίσθηση της μηχανής 3-D H επί του μαξιλαριού του καθίσματος, προβείτε στα ακόλουθα:
 7.18.1.
 επαναφέρετε το κοίλωμα της πλάτης στο ερεισίνωτο του καθίσματος· και
 7.18.2.
 εναλλάξ, ασκήστε και αφαιρέστε οριζόντια προς τα πίσω δύναμη μη υπερβαίνουσα τα 25 N, στη ράβδο της γωνίας της πλάτης και σε ύψος περίπου στο μέσον των βαριδιών του κορμού, έως ότου το μοιρογνωμόνιο μέτρησης της γωνίας του ισχίου να δείχνει ότι επιτεύχθηκε σταθεροποίηση μετά την αφαίρεση της δύναμης. Διασφαλίστε ότι στη μηχανή 3-D H δεν ασκούνται εξωτερικές δυνάμεις προς τα κάτω ή εξωτερικές πλευρικές δυνάμεις. Αν χρειάζεται επιπλέον οριζοντίωση της μηχανής 3-D H, περιστρέψτε προς τα εμπρός το κοίλωμα της πλάτης, οριζοντιώστε εκ νέου και επαναλάβετε τη διαδικασία από την παράγραφο 6.15 του παρόντος παραρτήματος κι έπειτα·
 7.19.
 χρησιμοποιήστε το μοιρογνωμόνιο πλάτης της μηχανής 3-D H με τη στήλη θέσης της κεφαλής στην πλέον οπίσθια


text:
θέση, για τη μέτρηση της πραγματικής γωνίας κορμού·
 7.20.
 εάν είναι απαραίτητο, χρησιμοποιήστε μόνο το/τα χειριστήριο/-α που ρυθμίζει/-ουν κυρίως τη γωνία του ερεισίνωτου, ανεξάρτητα από την εγκάρσια γωνία στάσης του μαξιλαριού του καθίσματος, για τη ρύθμιση της πραγματικής γωνίας κορμού σε γωνία κορμού ± 1°, όπως ορίζεται από τον σχεδιασμό του κατασκευαστή·
 7.21.
 σε περίπτωση που η γωνία κορμού σύμφωνα με τον σχεδιασμό δεν ορίζεται από τον κατασκευαστή:
 7.21.1.
 χρησιμοποιήστε μόνο το/τα χειριστήριο/-α που ρυθμίζει/-ουν κυρίως τη γωνία του ερεισίνωτου, ανεξάρτητα από την εγκάρσια γωνία στάσης του μαξιλαριού του καθίσματος, για την προσαρμογή της πραγματικής γωνίας του κορμού στις 23° ± 1°·
 7.22.
 όταν η γωνία του κορμού σύμφωνα με τον σχεδιασμό δεν καθορίζεται από τον κατασκευαστή και δεν προκύπτει από καμία γωνιακή ρύθμιση του ερεισίνωτου πραγματική γωνία κορμού εντός του εύρους 23° ± 1°:
 7.22.1.
 χρησιμοποιήστε μόνο το/τα χειριστήριο/-α που ρυθμίζει/-ουν κυρίως τη γωνία του ερεισίνωτου, ανεξάρτητα από την εγκάρσια γωνία στάσης του μαξιλαριού του καθίσματος, για την προσαρμογή της πραγματικής γωνίας κορμού όσο πιο κοντά γίνεται στις 23°.
 7.23.
 καταγράψτε την τελική γωνία κορμού για μελλοντική αναφορά·
 7.24.
 μετρήστε και καταγράψτε τις συντεταγμένες του σημείου Η του ανδρεικέλου (X, Y, Ζ) στο σύστημα αναφοράς συντεταγμένων του οχήματος για μελλοντική αναφορά·
 7.25.
 με εξαίρεση τις διατάξεις της παραγράφου 8.4.6 του παρόντος παραρτήματος, οι συντεταγμένες που καταγράφονται σύμφωνα με την παράγραφο 7.24 παραπάνω καθορίζουν τη θέση του σημείου H του ανδρεικέλου στο κάθισμα, όταν το κάθισμα ρυθμίζεται στην τελική θέση δοκιμής του μαξιλαριού καθίσματος και στην τελική θέση συγκράτησης του ερεισίνωτου για την εγκατάσταση του ανδρεικέλου·
 7.26.
 αν ζητηθεί να επαναληφθεί η εγκατάσταση της μηχανής 3-D H, το συγκρότημα του καθίσματος θα πρέπει να παραμείνει άνευ φορτίου επί τουλάχιστον 30 λεπτά προτού επαναληφθεί η διαδικασία. Η μηχανή 3-D H δεν θα πρέπει να παραμένει με φορτίο επί του συγκροτήματος του καθίσματος για χρόνο περισσότερο από τον απαιτούμενο για την εκτέλεση της δοκιμής.
 8. ΑΠΑΙΤΗΣΕΙΣ ΕΓΚΑΤΑΣΤΑΣΗΣ ΓΙΑ ΤΟ ΑΝΔΡΕΙΚΕΛΟ WorldSID ΤΟΥ 50ού ΕΚΑΤΟΣΤΗΜΟΡΙΟΥ ΕΝΗΛΙΚΟΥ ΆΝΔΡΑ
 8.1.
 Τα ρυθμιζόμενα στηρίγματα της οσφυϊκής μοίρας και τα λοιπά ρυθμιζόμενα στηρίγματα καθισμάτων και ρυθμιζόμενα υποστηρίγματα κεφαλής τίθενται στις θέσεις ρύθμισης που ορίζονται στην παράγραφο 4 του παρόντος παραρτήματος.
 8.2.
 Οι ρυθμίσεις στον θάλαμο επιβατών τίθενται στις θέσεις ρύθμισης που ορίζονται στην παράγραφο 5 του παρόντος παραρτήματος.
 8.3.
 Το ανδρείκελο δοκιμών εγκαθίσταται στη συνέχεια με την ολοκλήρωση των βημάτων που περιγράφονται στην παράγραφο 8.4 κατωτέρω, με το όχημα δοκιμής στη μετρητική στάση οχήματος που καθορίζεται σύμφωνα με την παράγραφο 3 του παρόντος παραρτήματος.
 8.4.
 Διαδικασία εγκατάστασης του ανδρεικέλου
 8.4.1.
 Τοποθετήστε το ανδρείκελο δοκιμών στο κατάλληλο κάθισμα έτσι ώστε το μεσοβελιαίο επίπεδο να συμπίπτει με το C/LO και ο άνω κορμός να ακουμπά στο ερεισίνωτο του καθίσματος (4).
 8.4.2.
 Ταλαντεύστε μπρος/πίσω και δεξιά/αριστερά, ώστε να σταθεροποιηθεί η πύελος προς τα πίσω στο κάθισμα (5).
 8.4.3.
 Όταν ο σύνδεσμος των πλευρών της κοιλιακής χώρας και/ή η εξωτερική ζώνη κάθε συγκροτήματος (δηλαδή αριστερού/δεξιού) πλευρών της κοιλιακής χώρας έρχεται σε επαφή με τη σάρκα της πυέλου, βεβαιωθείτε ότι οι επιφάνειες επαφής του συνδέσμου πλευρών της κοιλιακής χώρας και της εξωτερικής


text:
ζώνης πλευρών της κοιλιακής χώρας βρίσκονται πίσω και εσωτερικά του έσω κοιλιακού τοιχώματος της σάρκας της πυέλου και όχι πάνω από τη σάρκα της πυέλου.
 8.4.4.
 Μετακινήστε το μαξιλάρι του καθίσματος και το ερεισίνωτο μαζί με το ανδρείκελο δοκιμών έως την τελική θέση ρύθμισης που χρησιμοποιείται για τον προσδιορισμό του σημείου Η του ανδρεικέλου και της πραγματικής γωνίας κορμού στην παράγραφο 7 του παρόντος παραρτήματος.
 8.4.5.
 Επαληθεύστε ότι το σημείο H του ανδρεικέλου είναι ευλόγως κοντά (± 10 mm) στο σημείο H του WS50M που ορίζεται στην παράγραφο 2.25 του παρόντος παραρτήματος. Εάν αυτό δεν ισχύει, επαναλάβετε τις διαδικασίες που περιγράφονται στις παραγράφους 8.4.2 και 8.4.3 του παρόντος παραρτήματος. Εάν και πάλι δεν είναι δυνατόν να επαληθεύσετε ότι το σημείο H του ανδρεικέλου είναι ευλόγως κοντά (± 10 mm) στο σημείο H του WS50M, καταγράψτε την απόκλιση και προχωρήστε στο επόμενο βήμα.
 8.4.6.
 Εάν δεν είναι δυνατόν να επιτευχθεί η θέση δοκιμής του καθίσματος λόγω επαφής του γονάτου, μετατοπίστε το κάθισμα δοκιμής προς τα πίσω βαθμιαία έως ότου φτάσει στην πλησιέστερη θέση στην οποία το διάκενο του γόνατος είναι τουλάχιστον 5 mm. Καταγράψτε τη ρύθμιση της θέσης του σημείου αναφοράς του μαξιλαριού καθίσματος και τροποποιήστε ανάλογα τις συντεταγμένες του σημείου Η του ανδρεικέλου και του σημείου Η του WS50M.
 8.4.7.
 Για τη θέση οδηγού:
 8.4.7.1.
 Εκτείνετε το δεξί κάτω άκρο χωρίς να εκτοπιστεί ο μηρός από το μαξιλάρι του καθίσματος και αφήστε το πέλμα του άκρου ποδιού να σταθεροποιηθεί στο ποδόπληκτρο επιταχυντή. Το τακούνι του υποδήματος θα πρέπει να έρχεται σε επαφή με το δάπεδο.
 8.4.7.2.
 Εκτείνετε το αριστερό κάτω άκρο χωρίς να εκτοπιστεί ο μηρός από το μαξιλάρι του καθίσματος και αφήστε το πέλμα του άκρου ποδιού να σταθεροποιηθεί στον ποδοστάτη. Το τακούνι του υποδήματος θα πρέπει να έρχεται σε επαφή με το δάπεδο. Σε περίπτωση επαφής του οστού της κνήμης, ολισθήστε το άκρο πόδι προς τα πίσω (προς το κάθισμα) έως ότου επιτευχθεί διάκενο 5 mm.
 8.4.8.
 Για τη θέση επιβάτη:
 8.4.8.1.
 Εκτείνετε κάθε κάτω άκρο χωρίς να εκτοπιστεί ο μηρός από το μαξιλάρι του καθίσματος.
 8.4.8.2.
 Αφήστε το πέλμα του δεξιού άκρου ποδιού να σταθεροποιηθεί στο δάπεδο παράλληλα (δηλαδή στο ίδιο κατακόρυφο επίπεδο) με τον μηρό. Το τακούνι του υποδήματος θα πρέπει να έρχεται σε επαφή με το δάπεδο. Εάν το περίγραμμα του τμήματος του δαπέδου δεν επιτρέπει στο άκρο πόδι να καθίσει σε επίπεδη επιφάνεια, μετακινήστε το άκρο πόδι κατά βήματα των 5 mm έως ότου καθίσει σε επίπεδη επιφάνεια.
 8.4.8.3.
 Αφήστε το πέλμα του αριστερού άκρου ποδιού να σταθεροποιηθεί στο δάπεδο παράλληλα (δηλαδή στο ίδιο κατακόρυφο επίπεδο) με τον μηρό και σε ευθυγράμμιση με το δεξί άκρο πόδι. Το τακούνι του υποδήματος θα πρέπει να έρχεται σε επαφή με το δάπεδο. Εάν το περίγραμμα του τμήματος του δαπέδου δεν επιτρέπει στο άκρο πόδι να καθίσει σε επίπεδη επιφάνεια, μετακινήστε το άκρο πόδι κατά βήματα των 5 mm έως ότου καθίσει σε επίπεδη επιφάνεια.
 8.4.9.
 Τοποθετήστε το σημείο Η του ανδρεικέλου έτσι ώστε να ταιριάζει με τις συντεταγμένες του σημείου H του WS50M (που ορίζονται στην


text:
παράγραφο 2.25 του παρόντος παραρτήματος) εντός εύρους ± 5 mm. Θα πρέπει να δίνεται προτεραιότητα στη συντεταγμένη του άξονα Χ.
 8.4.10.
 Ρυθμίστε τη γωνία πλευρών του ανδρεικέλου ως εξής:
 8.4.10.1.
 Ρυθμίστε το ανδρείκελο έως ότου η ένδειξη γωνίας του αισθητήρα κλίσης του θώρακα (γύρω από τον άξονα Υ του αισθητήρα) φτάσει εντός εύρους ± 1° από την οριζόμενη από τον κατασκευαστή γωνία πλευρών σύμφωνα με τον σχεδιασμό.
 8.4.10.2.
 Όταν δεν ορίζεται γωνία πλευρών σύμφωνα με τον σχεδιασμό από τον κατασκευαστή και η τελική πραγματική γωνία κορμού που καθορίζεται σύμφωνα με την παράγραφο 7 του παρόντος παραρτήματος είναι 23° ± 1°, ρυθμίστε το ανδρείκελο έως ότου ο αισθητήρας κλίσης του θώρακα φέρει ένδειξη – 2° (δηλαδή 2° προς τα κάτω) ± 1° (γύρω από τον άξονα Υ).
 8.4.10.3.
 Όταν δεν ορίζεται γωνία πλευρών σύμφωνα με τον σχεδιασμό από τον κατασκευαστή και η τελική πραγματική γωνία κορμού που καταγράφεται σύμφωνα με την παράγραφο 7 του παρόντος παραρτήματος δεν είναι 23° ± 1°, δεν απαιτείται καμία περαιτέρω ρύθμιση της γωνίας πλευρών του ανδρεικέλου.
 8.4.11.
 Ρυθμίστε το υποστήριγμα τραχήλου του ανδρεικέλου δοκιμών ώστε η κεφαλή να βρίσκεται στην πλησιέστερη στις 0° θέση (μετρούμενη γύρω από τον άξονα Υ του αισθητήρα κλίσης του κέντρου της κεφαλής).
 8.4.12.
 Προχωρήστε στην τελική τοποθέτηση του άκρου ποδιού και του κάτω άκρου, επαναλαμβάνοντας τα βήματα που περιγράφονται στην παράγραφο 8.4.7 του παρόντος παραρτήματος για τη θέση οδηγού ή τα βήματα που περιγράφονται στην παράγραφο 8.4.8 του παρόντος παραρτήματος για τη θέση επιβάτη.
 8.4.13.
 Επαληθεύστε ότι το σημείο H και η γωνία πλευρών του ανδρεικέλου δοκιμών εξακολουθούν να είναι σύμφωνα με τις παραγράφους 8.4.9 και 8.4.10 του παρόντος παραρτήματος αντίστοιχα. Εάν όχι, επαναλάβετε τα βήματα που περιγράφονται στην παράγραφο 8.4.9 του παρόντος παραρτήματος κι έπειτα.
 8.4.14.
 Μετρήστε και καταγράψτε την τελική θέση του σημείου Η του ανδρεικέλου δοκιμών στο σύστημα συντεταγμένων αναφοράς του οχήματος και καταγράψτε την τελική γωνία πλευρών και τις τελικές γωνίες του αισθητήρα κλίσης του κέντρου της κεφαλής του ανδρεικέλου.
 8.4.15.
 Τοποθετήστε αμφότερα τα άνω άκρα σε θέση συγκράτησης 48°. Στη θέση αυτή, το επίπεδο συμμετρίας του οστού κάθε ημίσεος άνω άκρου σχηματίζει γωνία 48° ± 1° με το μέσο επίπεδο του παρακείμενου (αριστερού/δεξιού) ώμου.
 8.5.
 Σημειώσεις και συστάσεις για την εγκατάσταση ανδρεικέλου
 8.5.1.
 Δεν ορίζεται απόσταση για το διάκενο γονάτου του ανδρεικέλου δοκιμών. Ωστόσο, θα πρέπει να δίνεται προτεραιότητα ώστε να διασφαλίζεται ότι:
 8.5.1.1.
 υφίσταται διάκενο τουλάχιστον 5 mm μεταξύ των γονάτων/των κάτω άκρων και του καλύμματος του τιμονιού και της κεντρικής κονσόλας·
 8.5.1.2.
 το άκρο πόδι και ο αστράγαλος βρίσκονται σε σταθερή θέση· και
 8.5.1.3.
 τα κάτω άκρα είναι όσο το δυνατόν πιο παράλληλα στο μεσοβελιαίο επίπεδο.
 8.6.
 Σύστημα ζωνών ασφαλείας
 8.6.1.
 Το ανδρείκελο που εγκαθίσταται σύμφωνα με την παράγραφο 8.4 του παρόντος παραρτήματος πρέπει να συγκρατείται ως εξής, με τη χρήση του συστήματος ζωνών ασφαλείας που παρέχεται από τον κατασκευαστή για τη θέση καθημένου:
 8.6.1.1.
 Περάστε προσεκτικά τη ζώνη ασφαλείας κατά πλάτος μπροστά από το ανδρείκελο και προσδέστε ως συνήθως.
 8.6.1.2.
 Τεντώστε το τμήμα του ιμάντα κάτω του υπογαστρίου έως ότου ακουμπά ήπια γύρω


text:
από την πύελο του ανδρεικέλου. Κατά το τέντωμα θα πρέπει να εφαρμόζεται μόνο ελάχιστη δύναμη στον ιμάντα. Η διαδρομή της ζώνης κάτω του υπογαστρίου θα πρέπει να είναι όσο το δυνατόν πιο φυσική.
 8.6.1.3.
 Τοποθετήστε ένα δάκτυλο πίσω από το διαγώνιο τμήμα του ιμάντα στο ύψος του στέρνου του ανδρεικέλου. Τραβήξτε τον ιμάντα οριζόντια προς τα εμπρός και μακριά από το στέρνο και, χρησιμοποιώντας μόνο τη δύναμη που παρέχει ο μηχανισμός του συσπειρωτήρα, αφήστε να επανατυλιχθεί ελεύθερα προς την κατεύθυνση της άνω αγκύρωσης. Επαναλάβετε το βήμα αυτό τρεις φορές.
 (1) Περαιτέρω λεπτομέρειες για το συγκρότημα εντοπισμού του σημείου Η (εργαλείο σημείου Η), συμπεριλαμβανομένων των διαστάσεων, καθορίζονται στην προσθήκη 2 του αμοιβαίου ψηφίσματος αριθ. 1.
 (2) Το τιμόνι δεν αναμένεται να επηρεάσει την κατανομή φόρτισης του ανδρεικέλου — ορίζεται η υψηλότερη θέση για να επιτευχθεί το μέγιστο διάκενο από τις κνήμες και τον θώρακα του ανδρεικέλου.
 (3) Για ορισμένα καθίσματα, οι ρυθμίσεις που καθορίζονται στις παραγράφους 6.9 έως 6.12 ενδέχεται να τροποποιούν αυτόματα την εγκάρσια γωνία στάσης του μαξιλαριού του καθίσματος από τη μέση γωνία που καθορίζεται σύμφωνα με την παράγραφο 6.8. Αυτό είναι αποδεκτό.
 (4) Ο κεντρικός άξονας μπορεί να σημειωθεί επί του καθίσματος για τον εντοπισμό του C/LO και για τη διευκόλυνση της τοποθέτησης του ανδρεικέλου.
 (5) Για να διασφαλιστεί η επίτευξη επαναλαμβανόμενης και σταθερής θέσης της πυέλου, συνιστάται, κατόπιν της ολοκλήρωσης του παρόντος βήματος, να επιβεβαιώσετε ότι η πύελος έρχεται σε επαφή με το μαξιλάρι του καθίσματος σε όλο το μήκος της.
 ΠΑΡΑΡΤΗΜΑ 5
 ΠΕΡΙΓΡΑΦΗ ΤΗΣ ΤΡΙΣΔΙΑΣΤΑΤΗΣ ΜΗΧΑΝΗΣ ΣΗΜΕΙΟΥ H (1)
 (ΜΗΧΑΝΗ 3-D H)
 1. ΚΟΙΛΩΜΑΤΑ ΠΛΑΤΗΣ ΚΑΙ ΚΑΘΙΣΜΑΤΟΣ
 Τα κοιλώματα πλάτης και καθίσματος είναι κατασκευασμένα από ενισχυμένο πλαστικό και μέταλλο· προσομοιώνουν τον ανθρώπινο κορμό και τους μηρούς και αρθρούνται μηχανικώς στο σημείο Η. Ένα μοιρογνωμόνιο είναι στερεωμένο στη στήλη που αρθρούται στο σημείο Η για να μετράει την πραγματική γωνία κορμού. Μια ρυθμιζόμενη ράβδος αναπαράστασης των μηρών, προσδεδεμένη στο κοίλωμα του καθίσματος, καθορίζει τον κεντρικό άξονα των μηρών και χρησιμεύει ως γραμμή βάσης για το μοιρογνωμόνιο του ισχίου.
 2. ΣΤΟΙΧΕΙΑ ΣΩΜΑΤΟΣ ΚΑΙ ΚΑΤΩ ΑΚΡΩΝ
 Τα τμήματα κνήμης συνδέονται με το συγκρότημα κοιλώματος καθίσματος στη ράβδο Τ που συνδέει τα γόνατα, η οποία αποτελεί πλευρική επέκταση της ρυθμιζόμενης ράβδου μηρού. Στα τμήματα της κνήμης είναι ενσωματωμένα μοιρογνωμόνια για τη μέτρηση των γωνιών των γονάτων. Τα συγκροτήματα υποδήματος και άκρου ποδιού είναι βαθμονομημένα για να μετρούν τη γωνία του άκρου ποδιού. Δύο αλφάδια προσανατολίζουν τη διάταξη στο χώρο. Βαρίδια που αναπαριστούν το σώμα τοποθετούνται στα αντίστοιχα κέντρα βάρους για να παρέχουν διείσδυση στο κάθισμα ισοδύναμη προς άνδρα βάρους 76 kg. Θα πρέπει να ελέγχεται κατά πόσον όλες οι αρθρώσεις της μηχανής 3-D H κινούνται ελεύθερα χωρίς αισθητή τριβή.
 (1) Για τις λεπτομέρειες της κατασκευής της μηχανής 3-D H απευθυνθείτε στη SAE International (SAE), 400 Commonwealth Drive, Warrendale, Pennsylvania 15096, Ηνωμένες Πολιτείες της Αμερικής (SAE J826, έκδοση 1995). Η μηχανή αντιστοιχεί σε εκείνη που περιγράφεται στο πρότυπο ISO 6549:1999.
 ΠΑΡΑΡΤΗΜΑ 6
 ΣΥΝΘΗΚΕΣ ΚΑΙ ΔΙΑΔΙΚΑΣΙΕΣ ΔΟΚΙΜΗΣ ΓΙΑ ΤΗΝ ΑΞΙΟΛΟΓΗΣΗ ΤΗΣ ΑΚΕΡΑΙΟΤΗΤΑΣ ΤΟΥ ΣΥΣΤΗΜΑΤΟΣ ΚΑΥΣΙΜΟΥ ΥΔΡΟΓΟΝΟΥ ΜΕΤΑ ΑΠΟ ΣΥΓΚΡΟΥΣΗ
 1. ΣΚΟΠΟΣ
 Καθορισμός


text:
της συμμόρφωσης με τις απαιτήσεις της παραγράφου 5.5.2 του παρόντος κανονισμού.
 2. ΟΡΙΣΜΟΙ
 Για τους σκοπούς του παρόντος παραρτήματος:
 2.1.
 «κλειστοί χώροι»: οι ειδικοί όγκοι μέσα στο όχημα (ή το περίγραμμα του οχήματος κατά πλάτος των ανοιγμάτων) οι οποίοι είναι εξωτερικοί του συστήματος υδρογόνου (που περιλαμβάνει σύστημα αποθήκευσης, σύστημα κυψελών καυσίμου και σύστημα διαχείρισης ροής καυσίμου) και των περιβλημάτων του (εάν υπάρχουν) όπου μπορεί να συσσωρευτεί υδρογόνο (και, κατά συνέπεια, να δημιουργηθεί κίνδυνος), όπως είναι ο θάλαμος επιβατών, ο χώρος αποσκευών και ο χώρος κάτω από το κάλυμμα·
 2.2.
 «χώρος αποσκευών»: ο χώρος εντός του οχήματος ο οποίος φιλοξενεί αποσκευές και/ή αγαθά, ορίζεται από την οροφή, το κάλυμμα, το δάπεδο, τα πλευρικά τοιχώματα και διαχωρίζεται από τον θάλαμο επιβατών μέσω του εμπρόσθιου διαχωριστικού διαφράγματος και του οπίσθιου διαχωριστικού διαφράγματος
 2.3.
 «ονομαστική πίεση λειτουργίας (NWP)»: η πίεση μετρητή η οποία χαρακτηρίζει την τυπική λειτουργία ενός συστήματος. Για δεξαμενές συμπιεσμένου αερίου υδρογόνου, η NWP είναι η σταθεροποιημένη πίεση του συμπιεσμένου αερίου σε δεξαμενή ή σύστημα αποθήκευσης που έχει τροφοδοτηθεί πλήρως σε ομοιόμορφη θερμοκρασία 15 °C.
 3. ΠΡΟΕΤΟΙΜΑΣΙΑ, ΟΡΓΑΝΑ ΚΑΙ ΣΥΝΘΗΚΕΣ ΔΟΚΙΜΗΣ
 3.1.
 Συστήματα αποθήκευσης συμπιεσμένου υδρογόνου και κατάντη σωληνώσεις
 3.1.1.
 Πριν από τη διενέργεια της δοκιμής σύγκρουσης, στο σύστημα αποθήκευσης υδρογόνου εγκαθίστανται τα κατάλληλα όργανα για τις απαιτούμενες μετρήσεις πίεσης και θερμοκρασίας, εάν το όχημα δεν διαθέτει ήδη αντίστοιχο εξοπλισμό με την απαιτούμενη ακρίβεια.
 3.1.2.
 Στη συνέχεια το σύστημα αποθήκευσης υδρογόνου καθαρίζεται, εάν απαιτείται, βάσει των οδηγιών του κατασκευαστή για την αφαίρεση ρύπων από τη δεξαμενή και ακολούθως γίνεται πλήρωση του συστήματος αποθήκευσης με συμπιεσμένο υδρογόνο ή ήλιο σε αέρια μορφή. Καθώς η πίεση του συστήματος αποθήκευσης μεταβάλλεται με τη θερμοκρασία, η τιμή-στόχος της πίεσης πλήρωσης είναι συνάρτηση της θερμοκρασίας. Η πίεση-στόχος υπολογίζεται μέσω της ακόλουθης εξίσωσης:
 Ρστόχος = NWP × (273 + To)/288
 όπου NWP είναι η ονομαστική πίεση λειτουργίας (MPa), To είναι η θερμοκρασία περιβάλλοντος στην οποία αναμένεται να σταθεροποιηθεί το σύστημα αποθήκευσης, ενώ Ρστόχος είναι η τιμή-στόχος της πίεσης πλήρωσης μετά τη σταθεροποίηση της θερμοκρασίας.
 3.1.3.
 Η δεξαμενή γεμίζει με πίεση ίση με το 95 % τουλάχιστον της τιμής-στόχου της πίεσης πλήρωσης και αφήνεται να ισορροπήσει (να σταθεροποιηθεί) πριν από τη διενέργεια της δοκιμής σύγκρουσης.
 3.1.4.
 Αμέσως πριν από τη σύγκρουση, η κύρια βαλβίδα τερματισμού και οι βαλβίδες διακοπής του αερίου υδρογόνου, οι οποίες βρίσκονται στις κατάντη σωληνώσεις αερίου υδρογόνου, είναι στη συνήθη κατάσταση οδήγησης.
 3.2.
 Κλειστοί χώροι
 3.2.1.
 Οι αισθητήρες επιλέγεται να μετρούν είτε τη συσσώρευση αερίου υδρογόνου ή ηλίου είτε τη μείωση του οξυγόνου (καθώς ο αέρας εκτοπίζεται από το διαρρέον υδρογόνο/ήλιο).
 3.2.2.
 Οι αισθητήρες βαθμονομούνται βάσει ανιχνεύσιμων τιμών αναφοράς, προκειμένου να εξασφαλίζεται ακρίβεια ± 5 % σύμφωνα με τα κριτήρια τιμών-στόχου 4 % για το υδρογόνο ή 3 % για το ήλιο κατ’ όγκο στον αέρα, ενώ η ικανότητα πλήρους εύρους μέτρησης πρέπει να υπερβαίνει τα κριτήρια τιμών-στόχου κατά 25 % τουλάχιστον. Ο αισθητήρας έχει ικανότητα απόκρισης 90 % σε μεταβολή πλήρους εύρους συγκέντρωσης εντός 10 δευτερολέπτων.
 3.2.3.
 Πριν από τη σύγκρουση, οι αισθητήρες είναι τοποθετημένοι στον θάλαμο επιβατών και στον χώρο αποσκευών του οχήματος ως


text:
εξής:
 α)
 σε απόσταση έως 250 mm από τον ουρανό του οχήματος πάνω από το κάθισμα του οδηγού ή κοντά στην οροφή στο κέντρο του θαλάμου επιβατών·
 β)
 σε απόσταση έως 250 mm από το δάπεδο μπροστά από το οπίσθιο (ή πλέον οπίσθιο) κάθισμα του θαλάμου επιβατών· και
 γ)
 σε απόσταση έως 100 mm από την οροφή των χώρων αποσκευών εντός του οχήματος οι οποίοι δεν επηρεάζονται άμεσα από τη διενέργεια της εν λόγω δοκιμής σύγκρουσης.
 3.2.4.
 Οι αισθητήρες στερεώνονται με ασφάλεια στο σώμα του οχήματος ή στα καθίσματα και, για τους σκοπούς της προγραμματισμένης δοκιμής σύγκρουσης, προστατεύονται από συντρίμμια, αέριο εξάτμισης αερόσακων και εκτινασσόμενα αντικείμενα. Οι μετρήσεις μετά τη σύγκρουση καταγράφονται είτε από όργανα τοποθετημένα στο εσωτερικό του οχήματος είτε μέσω μετάδοσης από απόσταση.
 3.2.5.
 Η δοκιμή μπορεί να πραγματοποιηθεί σε εξωτερικό χώρο προστατευμένο από ανέμους και πιθανές ηλιακές επιδράσεις ή σε εσωτερικό χώρο με κατάλληλες διαστάσεις ή εξαερισμό ώστε να αποφεύγεται η συσσώρευση υδρογόνου σε επίπεδο άνω του 10 % των κριτηρίων-στόχου στον θάλαμο επιβατών και στον χώρο αποσκευών.
 4. ΔΟΚΙΜΑΣΤΙΚΗ ΜΕΤΡΗΣΗ ΔΙΑΡΡΟΗΣ ΜΕΤΑ ΑΠΟ ΣΥΓΚΡΟΥΣΗ ΓΙΑ ΣΥΣΤΗΜΑ ΑΠΟΘΗΚΕΥΣΗΣ ΣΥΜΠΙΕΣΜΕΝΟΥ ΥΔΡΟΓΟΝΟΥ ΓΕΜΑΤΟ ΜΕ ΣΥΜΠΙΕΣΜΕΝΟ ΥΔΡΟΓΟΝΟ
 4.1.
 Η πίεση του αερίου υδρογόνου, P0 (MPa), καθώς και η θερμοκρασία του, T0 (°C), μετρώνται αμέσως πριν από την πρόσκρουση και επίσης αφού παρέλθει χρονικό διάστημα Δt (min) μετά την πρόσκρουση.
 4.1.1.
 Το χρονικό διάστημα Δt ξεκινά μόλις το όχημα έλθει σε κατάσταση ηρεμίας μετά την πρόσκρουση και διαρκεί 60 τουλάχιστον λεπτά.
 4.1.2.
 Το χρονικό διάστημα Δt αυξάνεται, εφόσον απαιτηθεί, προκειμένου να ληφθεί υπόψη η ακρίβεια των μετρήσεων για σύστημα αποθήκευσης μεγάλου όγκου το οποίο λειτουργεί σε πιέσεις έως 70MPa· στην περίπτωση αυτή, το χρονικό διάστημα Δt υπολογίζεται από την ακόλουθη εξίσωση:
 Δt = VCHSS × NWP/1000 × ((-0,027 x NWP +4) × Rs–0,21) -1,7 × Rs
 όπου Rs = Ps/NWP, Ps είναι το εύρος πιέσεων του αισθητήρα πίεσης (MPa), NWP είναι η ονομαστική πίεση λειτουργίας (MPa), VCHSS είναι ο όγκος του συστήματος αποθήκευσης συμπιεσμένου υδρογόνου (l) και Δt είναι το χρονικό διάστημα (min).
 4.1.3.
 Εάν η υπολογιζόμενη τιμή του Δt είναι κάτω από 60 λεπτά, το Δt τίθεται ίσο με 60 λεπτά.
 4.2.
 Η αρχική μάζα του υδρογόνου στο σύστημα αποθήκευσης υπολογίζεται ως εξής:
 Po’ = Po × 288/(273 + T0)
 ρο’ = –0,0027 × (P0’)2+0,75 × P0’ +0,5789
 Mo = ρο’ × VCHSS
 4.3.
 Αντιστοίχως, η τελική μάζα του υδρογόνου στο σύστημα αποθήκευσης, Mf, στη λήξη του χρονικού διαστήματος Δt υπολογίζεται ως εξής:
 Pf’ = Pf × 288/(273 + Tf)
 ρf’ = –0,0027 × (Pf’)2+0,75 × Pf’ +0,5789
 Mf = ρf’ × VCHSS
 όπου Pf είναι η μετρούμενη τελική πίεση (MPa) στη λήξη του χρονικού διαστήματος και Tf είναι η μετρούμενη τελική θερμοκρασία (°C).
 4.4.
 Ο μέσος ρυθμός ροής υδρογόνου κατά το χρονικό διάστημα είναι συνεπώς
 VH2 = (Mf-Mo)/Δt × 22,41/2,016 × (Ρστόχος/Po)
 όπου VH2 είναι ο μέσος ρυθμός ογκομετρικής παροχής (NL/min) κατά το χρονικό διάστημα και ο όρος (Ρστόχος/Po) χρησιμοποιείται για την αντιστάθμιση των διαφορών μεταξύ της μετρούμενης αρχικής πίεσης (Po) και της τιμής-στόχου της πίεσης πλήρωσης (Ρστόχος).
 5.


text:
ΔΟΚΙΜΑΣΤΙΚΗ ΜΕΤΡΗΣΗ ΔΙΑΡΡΟΗΣ ΜΕΤΑ ΑΠΟ ΣΥΓΚΡΟΥΣΗ ΓΙΑ ΣΥΣΤΗΜΑ ΑΠΟΘΗΚΕΥΣΗΣ ΣΥΜΠΙΕΣΜΕΝΟΥ ΥΔΡΟΓΟΝΟΥ ΓΕΜΑΤΟ ΜΕ ΣΥΜΠΙΕΣΜΕΝΟ ΗΛΙΟ
 5.1.
 Η πίεση του αερίου ηλίου, P0 (MPa), καθώς και η θερμοκρασία του, T0 (°C), μετρώνται αμέσως πριν από την πρόσκρουση και επίσης αφού παρέλθει ένα προκαθορισμένο χρονικό διάστημα μετά την πρόσκρουση.
 5.1.1.
 Το χρονικό διάστημα Δt ξεκινά μόλις το όχημα έλθει σε κατάσταση ηρεμίας μετά την πρόσκρουση και διαρκεί 60 τουλάχιστον λεπτά.
 5.1.2.
 Το χρονικό διάστημα Δt αυξάνεται, εφόσον απαιτηθεί, προκειμένου να ληφθεί υπόψη η ακρίβεια των μετρήσεων για σύστημα αποθήκευσης μεγάλου όγκου το οποίο λειτουργεί σε πιέσεις έως 70 MPa· στην περίπτωση αυτή, το χρονικό διάστημα Δt υπολογίζεται από την ακόλουθη εξίσωση:
 Δt = VCHSS × NWP/1000 × ((-0,028 × NWP +5,5) × Rs–0,3) – 2,6 × Rs
 όπου Rs = Ps/NWP, Ps είναι το εύρος πιέσεων του αισθητήρα πίεσης (MPa), NWP είναι η ονομαστική πίεση λειτουργίας (MPa), VCHSS είναι ο όγκος του συστήματος αποθήκευσης συμπιεσμένου υδρογόνου (l) και Δt είναι το χρονικό διάστημα (min).
 5.1.3.
 Εάν η τιμή του Δt είναι κάτω από 60 λεπτά, το Δt τίθεται ίσο με 60 λεπτά.
 5.2.
 Η αρχική μάζα του ηλίου στο σύστημα αποθήκευσης υπολογίζεται ως εξής:
 Po’ = Po × 288/(273 + T0)
 ρο’ = -0,0043 × (P0’)2+1,53 × P0’ +1,49
 Mo = ρο’ × VCHSS
 5.3.
 Η τελική μάζα του ηλίου στο σύστημα αποθήκευσης στη λήξη του χρονικού διαστήματος Δt υπολογίζεται ως εξής:
 Pf’ = Pf × 288/(273 + Tf)
 ρf’ = -0,0043 × (Pf’)2+1,53 × Pf’ +1,49
 Mf = ρf’ × VCHSS
 όπου Pf είναι η μετρούμενη τελική πίεση (MPa) στη λήξη του χρονικού διαστήματος και Tf είναι η μετρούμενη τελική θερμοκρασία (°C).
 5.4.
 Ο μέσος ρυθμός ροής ηλίου κατά το χρονικό διάστημα είναι συνεπώς:
 VHe = (Mf-Mo)/Δt × 22,41/4,003 × (Ρστόχος/Po)
 όπου VHe είναι ο μέσος ρυθμός ογκομετρικής παροχής (NL/min) κατά το χρονικό διάστημα και ο όρος (Ρστόχος/Po) χρησιμοποιείται για την αντιστάθμιση των διαφορών μεταξύ της μετρούμενης αρχικής πίεσης (Po) και της τιμής-στόχου της πίεσης πλήρωσης (Ρστόχος).
 5.5.
 Για τη μετατροπή της μέσης ογκομετρικής παροχής ηλίου στη μέση ογκομετρική παροχή υδρογόνου χρησιμοποιείται ο ακόλουθος τύπος:
 VH2 = VHe/0,75
 Όπου VH2 είναι η αντίστοιχη μέση ογκομετρική παροχή υδρογόνου.
 6. ΔΟΚΙΜΗ ΣΥΓΚΕΝΤΡΩΣΗΣ ΣΕ ΚΛΕΙΣΤΟΥΣ ΧΩΡΟΥΣ ΜΕΤΑ ΤΗ ΣΥΓΚΡΟΥΣΗ
 6.1.
 Μετά τη σύγκρουση, η συλλογή δεδομένων σε κλειστούς χώρους ξεκινά όταν το όχημα βρεθεί σε κατάσταση ηρεμίας. Κάθε 5 τουλάχιστον δευτερόλεπτα συλλέγονται δεδομένα από τους αισθητήρες που έχουν εγκατασταθεί σύμφωνα με την παράγραφο 3.2 του παρόντος παραρτήματος για συνολικό διάστημα 60 λεπτών μετά τη δοκιμή. Μια καθυστέρηση πρώτης τάξης (χρονική σταθερά) έως το πολύ 5 δευτερόλεπτα είναι δυνατόν να εφαρμοστεί στις μετρήσεις για να υπάρξει «εξομάλυνση» και να φιλτραριστούν οι επιπτώσεις των νόθων σημείων δεδομένων.
 ΠΑΡΑΡΤΗΜΑ 7
 ΓΡΑΜΜΗ ΑΝΑΦΟΡΑΣ ΠΡΟΣΚΡΟΥΣΗΣ
 ΠΑΡΑΡΤΗΜΑ 8
 ΓΩΝΙΑ ΠΡΟΣΚΡΟΥΣΗΣ
 ΠΑΡΑΡΤΗΜΑ 9
 ΣΤΟΙΧΕΙΑ ΑΝΑΦΟΡΑΣ ΕΓΚΑΡΣΙΑΣ ΚΑΙ ΔΙΑΜΗΚΟΥΣ ΓΩΝΙΑΣ ΣΤΑΣΗΣ
 ΠΑΡΑΡΤΗΜΑ 10
 ΠΡΟΣΔΙΟΡΙΣΜΟΣ ΤΩΝ ΚΡΙΤΗΡΙΩΝ ΕΠΙΔΟΣΕΩΝ ΓΙΑ ΤΟ ΑΝΔΡΕΙΚΕΛΟ WorldSID ΤΟΥ 50ού ΕΚΑΤΟΣΤΗΜΟΡΙΟΥ ΕΝΗΛΙΚΟΥ ΆΝΔΡΑ
 1. ΚΡΙΤΗΡΙΟ ΚΡΑΝΙΑΚΟΥ ΤΡΑΥΜΑΤΙΣΜΟΥ (HIC)
 1.1.
 Το κριτήριο κρανιακού τραυματισμού (HIC) 36 είναι η μέγιστη τιμή που υπολογίζεται από την ακόλουθο τύπο:
 Όπου:
 aR
 =
 η


text:
προκύπτουσα μεταφορική επιτάχυνση στο κέντρο βάρους της κεφαλής του ανδρεικέλου που καταγράφεται συναρτήσει του χρόνου σε μονάδες βαρύτητας, g (1 g = 9,81 m/s2)· και
 t1 και t2 είναι δύο χρονικά σημεία κατά τη διάρκεια της πρόσκρουσης που απέχουν χρονικά μεταξύ τους κατά όχι περισσότερο από 36 χιλιοστά του δευτερολέπτου και όπου το t1 είναι μικρότερο από το t2.
 1.2.
 Η προκύπτουσα επιτάχυνση του κέντρου βάρους της κεφαλής του ανδρεικέλου υπολογίζεται με τον ακόλουθο τύπο:
 Όπου:
 aX
 =
 η διαμήκης επιτάχυνση (στον άξονα Χ) του κέντρου βάρους της κεφαλής του ανδρεικέλου που καταγράφεται συναρτήσει του χρόνου και φιλτράρεται σε κλάση συχνότητας διαύλου (CFC) (1)1 000 Hz·
 aY
 =
 η πλευρική επιτάχυνση (στον άξονα Υ) του κέντρου βάρους της κεφαλής του ανδρεικέλου που καταγράφεται συναρτήσει του χρόνου και φιλτράρεται σε CFC 1 000 Hz· και
 aZ
 =
 η πλευρική επιτάχυνση (στον άξονα Ζ) του κέντρου βάρους της κεφαλής του ανδρεικέλου που καταγράφεται συναρτήσει του χρόνου και φιλτράρεται σε CFC 1 000 Hz.
 2. ΚΡΙΤΗΡΙΑ ΕΠΙΔΟΣΕΩΝ ΓΙΑ ΤΟΥΣ ΩΜΟΥΣ
 2.1.
 Η ανώτατη πλευρική δύναμη (στον άξονα Υ) στους ώμους είναι η μέγιστη πλευρική δύναμη που μετράται από τον δυναμομετρικό αισθητήρα που είναι εγκατεστημένος μεταξύ της διάταξης ζεύξης του ώμου και του στοιχείου ενίσχυσης του πλευρού του ώμου και φιλτράρεται σε CFC 600 Hz.
 3. ΚΡΙΤΗΡΙΑ ΕΠΙΔΟΣΕΩΝ ΓΙΑ ΤΟΝ ΘΩΡΑΚΑ
 3.1.
 Η μέγιστη παραμόρφωση του θώρακα είναι η μέγιστη παραμόρφωση οποιουδήποτε πλευρού (άνω, μέσου ή κάτω) του θώρακα, όπως προσδιορίζεται με βάση τις μετρήσεις της τάσης εξόδου που καταγράφονται από τον αισθητήρα παραμόρφωσης ο οποίος είναι εγκατεστημένος μεταξύ του υποστηρίγματος στερέωσης του επιταχυνσιόμετρου πλευρών και του κεντρικού υποστηρίγματος στερέωσης της θωρακικής μοίρας εντός κάθε πλευρού θώρακα από την πλευρά που υφίσταται κρούση, και φιλτράρεται σε CFC 600 Hz.
 4. ΚΡΙΤΗΡΙΑ ΕΠΙΔΟΣΕΩΝ ΓΙΑ ΤΗΝ ΚΟΙΛΙΑΚΗ ΧΩΡΑ
 4.1.
 Η μέγιστη παραμόρφωση των πλευρών της κοιλιακής χώρας είναι η μέγιστη παραμόρφωση οποιουδήποτε πλευρού (άνω ή κάτω) της κοιλιακής χώρας, όπως προσδιορίζεται με βάση τις μετρήσεις της τάσης εξόδου που καταγράφονται από τον αισθητήρα παραμόρφωσης, ο οποίος είναι εγκατεστημένος μεταξύ του υποστηρίγματος στερέωσης του επιταχυνσιόμετρου πλευρών και του κεντρικού υποστηρίγματος στερέωσης της θωρακικής μοίρας εντός κάθε πλευρού κοιλιακής χώρας από την πλευρά που υφίσταται κρούση, και φιλτράρεται σε CFC 600 Hz.
 4.2.
 Η τιμή της προκύπτουσας επιτάχυνσης (aR) της οσφυϊκής μοίρας (T12) για την οποία υφίσταται υπέρβαση για 3 χιλιοστά του δευτερολέπτου αθροιστικά (δηλαδή για μία ή περισσότερες κορυφές) υπολογίζεται από τον ακόλουθο τύπο:
 Όπου:
 aX
 =
 η διαμήκης επιτάχυνση (στον άξονα Χ) της οσφυϊκής μοίρας του ανδρεικέλου που καταγράφεται συναρτήσει του χρόνου και φιλτράρεται με CFC 180 Hz·
 aΥ
 =
 η εγκάρσια επιτάχυνση (στον άξονα Υ) της οσφυϊκής μοίρας του ανδρεικέλου που καταγράφεται συναρτήσει του χρόνου και φιλτράρεται σε CFC 180 Hz· και
 aZ
 =
 η κατακόρυφη επιτάχυνση (στον άξονα Ζ) της οσφυϊκής μοίρας του ανδρεικέλου που καταγράφεται συναρτήσει του χρόνου και φιλτράρεται με CFC 180 Hz·
 5. ΚΡΙΤΗΡΙΑ ΕΠΙΔΟΣΕΩΝ ΓΙΑ ΤΗΝ ΠΥΕΛΟ
 5.1.
 Η ανώτατη δύναμη στην ηβική σύμφυση είναι η μέγιστη δύναμη που μετράται με τον δυναμομετρικό αισθητήρα στην ηβική σύμφυση της πυέλου και


text:
 Avis juridique important
 |
 21992D0808(02)
 92/408/ΕΟΚ:Απόφαση αριθ. 2/92 της Μεικτής Επιτροπής ΕΟΚ- Φινλανδίας της 17ης Ιουλίου 1992 για την παράταση της ισχύος της απόφασης αριθ. 5/88 της μεικτής επιτροπής όσον αφορά την τροποποίηση του πρωτοκόλλου αριθ. 3 σχετικά με τον ορισμό της εννοίας «καταγόμενα προϊόντα» και τις μεθόδους διοικητικής συνεργασίας προκειμένου να απλουστευθούν οι κανόνες σώρευσης
 Επίσημη Εφημερίδα αριθ. L 223 της 08/08/1992 σ. 0024 - 0024
 ΑΠΟΦΑΣΗ αριθ. 2/92 ΤΗΣ ΜΕΙΚΤΗΣ ΕΠΙΤΡΟΠΗΣ ΕΟΚ-ΦΙΝΛΑΝΔΙΑΣτης 17ης Ιουλίου 1992 για την παράταση της ισχύος της απόφασης αριθ. 5/88 της μεικτής επιτροπής όσον αφορά την τροποποίηση του πρωτοκόλλου αριθ. 3 σχετικά με τον ορισμό της εννοίας «καταγόμενα προϊόντα» και τις μεθόδους διοικητικής συνεργασίας προκειμένου να απλουστευθούν οι κανόνες σώρευσης (92/408/ΕΟΚ) Η ΜΕΙΚΤΗ ΕΠΙΤΡΟΠΗ, Έχοντας υπόψη: τη συμφωνία μεταξύ της Ευρωπαϊκής Οικονομικής Κοινότητας και της Δημοκρατίας της Φινλανδίας, που υπογράφηκε στις Βρυξέλλες στις 5 Οκτωρβίου 1973, το πρωτόκολλο αριθ. 3 σχετικά με τον ορισμό της εννοίας «καταγόμενα προϊόντα» και τις μεθόδους διοικητικής συνεργασίας, και ιδίως το άρθρο 28, Εκτιμώντας: ότι η μεικτή επιτροπή εξέδωσε στις 12 Δεκεμβρίου 1988 την απόφαση αριθ. 5/88 για την τροποποίηση του πρωτοκόλλου αριθ. 3 με σκοπό την απλούστευση των κανόνων σώρευσης 7 ότι τη στιγμή εκείνη κρίθηκε σκόπιμο να προβλεφθεί η εξέταση των επιπτώσεων της εισαγωγής των νέων κανόνων σώρευσης μετά από μια δοκιμαστική περίοδο, προκειμένου να επαληθευθούν τα οικονομικά τους αποτελέσματα και να περιοριστεί σε τρία έτη η εφαρμογή της απόφασης 7 ότι η απόφαση αριθ. 5/88 τέθηκε σε ισχύ την 1η Ιανουαρίου 1989 και εφαρμόζεται μέχρι τις 31 Δεκεμβρίου 1991 7 ότι από την εξέταση που πραγματοποίησε η μεικτή επιτροπή φάνηκε ότι οι νέοι κανόνες σώρευσης που θεσπίστηκαν με την εν λόγω απόφαση λειτουργούν με ικανοποιητικό τρόπο, τόσο από την άποψη της χρήσης τους από τους επιχειρηματίες και τον έλεγχό τους από τις τελωνειακές διοικήσεις όσο και από την άποψη των οικονομικών τους αποτελεσμάτων 7 ότι θα πρέπει να παραταθεί η ισχύς της απόφασης αριθ. 5/88 για απεριόριστο χρονικό διάστημα, ΑΠΟΦΑΣΙΖΕΙ: Άρθρο 1 Η ισχύς της απόφασης αριθ. 5/88 της μεικτής επιτροπής ΕΟΚ-Φινλανδίας παρατείνεται για απροσδιόριστο χρονικό διάστημα. Άρθρο 2 Η παρούσα απόφαση εφαρμόζεται από την 1η Ιανουαρίου 1992. Βρυξέλλες, 17 Ιουλίου 1992. Για τη μεικτή επιτροπή Ο Πρόεδρος G. AVERY


text:
 Avis juridique important
 |
 12002E/PRO/34
 Συνθήκη περί ιδρύσεως της Ευρωπαϊκής Κοινότητας (Ενισχυμένη έκδοση Νίκαια) - Πρωτόκολλο σχετικά με τις δημοσιονομικές συνέπειες απότη λήξη της Συνθήκης ΕΚΑΧ και το Ταμείο Έρευνας για τον Άνθρακα και τον Χάλυβα -
 Επίσημη Εφημερίδα αριθ. C 325 της 24/12/2002 σ. 0182 - 0183
 ΠΡΩΤΟΚΟΛΛΟΣΧΕΤΙΚΑ ΜΕ ΤΙΣ ΔΗΜΟΣΙΟΝΟΜΙΚΕΣ ΣΥΝΕΠΕΙΕΣ ΑΠΟ ΤΗ ΛΗΞΗ ΤΗΣ ΣΥΝΘΗΚΗΣ ΕΚΑΧ ΚΑΙ ΜΕ ΤΟ ΤΑΜΕΙΟ ΕΡΕΥΝΑΣ ΓΙΑ ΤΟΝ ΑΝΘΡΑΚΑ ΚΑΙ ΤΟ ΧΑΛΥΒΑΤΑ ΥΨΗΛΑ ΣΥΜΒΑΛΛΟΜΕΝΑ ΜΕΡΗ,ΕΠΙΘΥΜΩΝΤΑΣ να ρυθμίσουν ορισμένα θέματα που αφορούν τη λήξη της ισχύος της συνθήκης για την ίδρυση της Ευρωπαϊκής Κοινότητας Άνθρακα και Χάλυβα (ΕΚΑΧ),ΘΕΛΟΝΤΑΣ να μεταβιβάσουν την κυριότητα των πόρων της ΕΚΑΧ στην Ευρωπαϊκή Κοινότητα,ΛΑΜΒΑΝΟΝΤΑΣ ΥΠΟΨΗ ότι είναι σκόπιμο να χρησιμοποιηθούν αυτοί οι πόροι για την έρευνα στους τομείς που είναι σχετικοί με τη βιομηχανία άνθρακα και χάλυβα και, συνεπώς, ότι είναι ανάγκη να προβλεφθούν προς τούτο ορισμένοι ειδικοί κανόνες,ΕΞΕΔΩΣΑΝ τις ακόλουθες διατάξεις, οι οποίες προσαρτώνται στη συνθήκη για την ίδρυση της Ευρωπαϊκής Κοινότητας:Άρθρο 11. Όλα τα στοιχεία του ενεργητικού και του παθητικού της ΕΚΑΧ, όπως έχουν στις 23 Ιουλίου 2002, μεταβιβάζονται στην Ευρωπαϊκή Κοινότητα από τις 24 Ιουλίου 2002.2. Με την επιφύλαξη κάθε αύξησης ή μείωσης που μπορεί να επέλθει ως αποτέλεσμα πράξεων εκκαθάρισης, η καθαρή αξία των στοιχείων αυτών, όπως εμφανίζονται στον ισολογισμό της ΕΚΑΧ στις 23 Ιουλίου 2002, θεωρείται ως περιουσιακό στοιχείο που προορίζεται για την έρευνα στους τομείς τους σχετικούς με τη βιομηχανία του άνθρακα και του χάλυβα, αναφέρεται δε ως "ΕΚΑΧ υπό εκκαθάριση". Μετά την ολοκλήρωση της εκκαθάρισης, το περιουσιακό στοιχείο αποκαλείται "Πόροι του Ταμείου Έρευνας για τον Άνθρακα και το Χάλυβα".3. Τα έσοδα από το εν λόγω περιουσιακό στοιχείο, τα οποία αποκαλούνται "Ταμείο Έρευνας για τον Άνθρακα και το Χάλυβα", διατίθενται αποκλειστικά για την έρευνα, στους τομείς τους σχετικούς με τη βιομηχανία σιδήρου και χάλυβα, εκτός του προγράμματος-πλαισίου έρευνας, σύμφωνα με τις διατάξεις του παρόντος πρωτοκόλλου και των πράξεων που εκδίδονται βάσει αυτού.Άρθρο 2Το Συμβούλιο, αποφασίζοντας ομόφωνα μετά από πρόταση της Επιτροπής και διαβούλευση με το Ευρωπαϊκό Κοινοβούλιο, θεσπίζει όλες τις αναγκαίες διατάξεις εφαρμογής του παρόντος πρωτοκόλλου, καθώς και τις βασικές αρχές και τις κατάλληλες διαδικασίες λήψεως αποφάσεων, ιδίως για την έγκριση των πολυετών δημοσιονομικών κατευθυντήριων γραμμών για τη διαχείριση του περιουσιακού στοιχείου του Ταμείου Έρευνας για τον Άνθρακα και το Χάλυβα και των τεχνικών κατευθυντήριων γραμμών για το ερευνητικό πρόγραμμα του Ταμείου αυτού.Άρθρο 3Εκτός αντιθέτων διατάξεων του παρόντος πρωτοκόλλου και των πράξεων που εκδίδονται βάσει αυτού, εφαρμόζονται οι διατάξεις της συνθήκης για την ίδρυση της Ευρωπαϊκής Κοινότητας.Άρθρο 4Το παρόν πρωτόκολλο εφαρμόζεται από τις 24 Ιουλίου 2002.


text:
 Avis juridique important
 |
 22000D1026(02)
 Απόφαση αριθ. 2/2000 του Συμβουλίου Σύνδεσης ΕΕ-Εσθονίας, της 20ής Σεπτεμβρίου 2000, για την έγκριση των όρων και των προϋποθέσεων συμμετοχής της Δημοκρατίας της Εσθονίας στο πρόγραμμα κοινοτικής δράσης «Νεολαία»
 Επίσημη Εφημερίδα αριθ. L 273 της 26/10/2000 σ. 0026 - 0028
 Απόφαση αριθ. 2/2000 του Συμβουλίου Σύνδεσης ΕΕ-Εσθονίαςτης 20ής Σεπτεμβρίου 2000για την έγκριση των όρων και των προϋποθέσεων συμμετοχής της Δημοκρατίας της Εσθονίας στο πρόγραμμα κοινοτικής δράσης "Νεολαία"(2000/653/ΕΚ)ΤΟ ΣΥΜΒΟΥΛΙΟ ΣΥΝΔΕΣΗΣ,Έχοντας υπόψη: την ευρωπαϊκή συμφωνία σύνδεσης μεταξύ των Ευρωπαϊκών Κοινοτήτων και των κρατών μελών τους, αφενός, και της Δημοκρατίας της Εσθονίας, αφετέρου(1), και ιδίως το άρθρο 108,Εκτιμώντας τα ακόλουθα:(1) Σύμφωνα με το άρθρο 108 και το παράρτημα Χ της ευρωπαϊκής συμφωνίας, η Εσθονία δύναται να συμμετέχει στα κοινοτικά προγράμματα-πλαίσιο, σε ειδικά προγράμματα, σχέδια ή άλλες δράσεις στον τομέα, μεταξύ άλλων, της νεολαίας.(2) Σύμφωνα με το άρθρο, οι όροι και οι προϋποθέσεις για τη συμμετοχή της Εσθονίας σε αυτές τις δραστηριότητες αποφασίζονται από το Συμβούλιο Σύνδεσης.(3) Σύμφωνα με την απόφαση αριθ. 3/98 του Συμβουλίου Σύνδεσης μεταξύ των Ευρωπαϊκών Κοινοτήτων και των κρατών μελών τους αφενός, και της Δημοκρατίας της Εσθονίας αφετέρου, της 29ης Οκτωβρίου 1998(2), η Εσθονία συμμετέχει στο πρόγραμμα Νεολαία για την Ευρώπη από την 1η Νοεμβρίου 1998 και έχει εκδηλώσει την επιθυμία να συμμετάσχει στο νέο πρόγραμμα Νεολαία,ΑΠΟΦΑΣΙΖΕΙ:Άρθρο 1Η Εσθονία συμμετέχει στο πρόγραμμα κοινοτικής δράσης "Νεολαία" (εφεξής "πρόγραμμα Νεολαία"), σύμφωνα με τους όρους και τις προϋποθέσεις που καθορίζονται στα παραρτήματα Ι και ΙΙ, τα οποία αποτελούν αναπόσπαστο μέρος της παρούσας απόφασης.Άρθρο 2Η παρούσα απόφαση εφαρμόζεται καθ' όλη τη διάρκεια του προγράμματος Νεολαία, αρχής γενομένης από 1ης Ιανουαρίου 2000.Άρθρο 3Η παρούσα απόφαση αρχίζει να ισχύει την ημέρα της έκδοσής της από το Συμβούλιο Σύνδεσης.Βρυξέλλες, 20 Σεπτεμβρίου 2000.Για το Συμβούλιο ΣύνδεσηςΟ ΠρόεδροςH. Védrine(1) ΕΕ L 68 της 9.3.1998, σ. 3.(2) ΕΕ L 307 της 17.11.1998, σ. 19.ΠΑΡΑΡΤΗΜΑ ΙΌροι και προϋποθέσεις για τη συμμετοχή της Δημοκρατίας της Εσθονίας στο πρόγραμμα Νεολαία1. Η Εσθονία συμμετέχει στις δραστηριότητες του προγράμματος Νεολαία (εφεξής "πρόγραμμα"), σύμφωνα με τους στόχους, τα κριτήρια, τις διαδικασίες και τις προθεσμίες που καθορίζονται στην απόφαση αριθ. 1031/2000/ΕΚ του Ευρωπαϊκού Κοινοβουλίου και του Συμβουλιού, της 13ης Απριλίου 2000, για τη θέσπιση του προγράμματος κοινοτικής δράσης "Νεολαία"(1), εκτός εάν ορίζεται άλλως στην παρούσα απόφαση.2. Σύμφωνα με τους όρους του άρθρου 5 της απόφασης αριθ. 1031/2000/ΕΚ, καθώς και με τις διατάξεις σχετικά με τις αρμοδιότητες των κρατών μελών και της Επιτροπής όσον αφορά τα εθνικά γραφεία νεολαίας, που θεσπίζονται από την Επιτροπή, η Εσθονία συγκροτεί την κατάλληλη διάρθρωση για τη συντονισμένη διαχείριση της εφαρμογής των δράσεων του προγράμματος σε εθνικό επίπεδο και λαμβάνει τα απαραίτητα μέτρα για να εξασφαλίσει την επαρκή χρηματοδότηση του εν λόγω γραφείου, το οποίο θα λαμβάνει επιδοτήσεις από το πρόγραμμα για τις δραστηριότητές του. Η Εσθονία λαμβάνει κάθε άλλο απαραίτητο μέτρο για την αποτελεσματική λειτουργία του προγράμματος σε εθνικό επίπεδο.3. Για να συμμετάσχει στο πρόγραμμα, η Εσθονία θα καταβάλλει ετησίως συνεισφορά στο γενικό προϋπολογισμό της Ευρωπαϊκής Ένωσης σύμφωνα με τις διαδικασίες που περιγράφονται στο παράρτημα ΙΙ.Εάν κριθεί απαραίτητο, για να ληφθούν υπόψη οι εξελίξεις του προγράμματος


text: ή η εξέλιξη της ικανότητας απορρόφησης της Εσθονίας, η επιτροπή Σύνδεσης δύναται να προσαρμόζει την εν λόγω συνεισφορά, για να αποφεύγονται δημοσιονομικές ανισορροπίες κατά την υλοποίηση των προγραμμάτων.4. Οι όροι και οι προϋποθέσεις για την υποβολή, την αξιολόγηση και την επιλογή των αιτήσεων σε σχέση με τα επιλέξιμα όργανα, οργανισμούς και άτομα στην Εσθονία θα είναι οι ίδιοι με εκείνους που εφαρμόζονται σε επιλέξιμα όργανα, οργανισμούς και άτομα της Κοινότητας.Η Επιτροπή μπορεί να λαμβάνει υπόψη της τους Εσθονούς εμπειρογνώμονες κατά τον διορισμό ανεξάρτητων εμπειρογνωμόνων σύμφωνα με τις σχετικές διατάξεις της απόφασης αριθ. 1031/2000/ΕΚ για να την επικουρούν στην αξιολόγηση των σχεδίων.5. Για να εξασφαλιστεί η κοινοτική διάσταση του προγράμματος που θα είναι επιλέξιμο για κοινοτική χρηματοδοτική στήριξη, τα σχέδια και οι δραστηριότητες θα πρέπει να περιλαμβάνουν τουλάχιστον έναν εταίρο από ένα κράτος μέλος της Κοινότητας.6. Για τις ενέργειες που θα αποτελέσουν αντικείμενο αποκεντρωμένης διαχείρισης, καθώς και για τη χρηματοδοτική στήριξη των δραστηριοτήτων του εθνικού γραφείου σύμφωνα με το σημείο 2, χορηγούνται κεφάλαια στην Εσθονία με βάση την ετήσια κατανομή του προϋπολογισμού στο πρόγραμμα που αποφασίζεται σε κοινοτικό επίπεδο και τη συνεισφορά της Εσθονίας στο πρόγραμμα. Το μέγιστο ύψος χρηματοδοτικής στήριξης των δραστηριοτήτων του εθνικού γραφείου δεν θα υπερβαίνει το 50 % του προϋπολογισμού για το πρόγραμμα εργασιών του εθνικού γραφείου.7. Τα κράτη μέλη της Κοινότητας και η Εσθονία θα καταβάλουν κάθε προσπάθεια, στο πλαίσιο των ισχυουσών διατάξεων, για να διευκολύνουν την ελεύθερη κυκλοφορία και κατοικία των νέων και άλλων επιλέξιμων ατόμων που μετακινούνται μεταξύ της Εσθονίας και των κρατών μελών της Κοινότητας με σκοπό τη συμμετοχή τους στις δραστηριότητες που καλύπτονται από την παρούσα απόφαση.8. Οι δραστηριότητες που καλύπτει η παρούσα απόφαση απαλλάσσονται από την Εσθονία από έμμεσους φόρους και δασμούς και δεν υπόκεινται σε απαγορεύσεις και περιορισμούς επί των εισαγωγών και των εξαγωγών όσον αφορά τα αγαθά και τις υπηρεσίες που προορίζονται να χρησιμοποιηθούν στα πλαίσια αυτών των δραστηριοτήτων.9. Με την επιφύλαξη των αρμοδιοτήτων της Επιτροπής των Ευρωπαϊκών Κοινοτήτων και του Ελεγκτικού Συνεδρίου των Ευρωπαϊκών Κοινοτήτων όσον αφορά την παρακολούθηση και την αξιολόγηση του προγράμματος, σύμφωνα με το άρθρο 13 της απόφασης αριθ. 1031/2000/ΕΚ, η συμμετοχή της Εσθονίας στο πρόγραμμα θα παρακολουθείται συνεχώς σε βάση εταιρικής σχέσης, με τη συμμετοχή της Επιτροπής των Ευρωπαϊκών Κοινοτήτων και της Εσθονίας. Η Εσθονία θα υποβάλλει σχετικές εκθέσεις στην Επιτροπή και λαμβάνει μέρος σε άλλες ειδικές δραστηριότητες που καθορίζει η Κοινότητα σε αυτό το πλαίσιο.10. Σύμφωνα με τους δημοσιονομικούς κανονισμούς της Κοινότητας, στις συμβατικές ρυθμίσεις που συνάπτονται με, ή από πολωνικούς φορείς, προβλέπεται η διενέργεια λογιστικών και λοιπών ελέγχων από την Επιτροπή και το Ελεγκτικό Συνέδριο ή υπό την εποπτεία αυτών. Χρηματοοικονομικοί έλεγχοι μπορούν να διενεργούνται με σκοπό τον έλεγχο των εσόδων και εξόδων τέτοιων φορέων, σε συσχετισμό με τις συμβατικές τους υποχρεώσεις έναντι της Κοινότητας. Με πνεύμα συνεργασίας και αμοιβαίου συμφέροντος, οι αρμόδιες αρχές της Εσθονίας παρέχουν κάθε εύλογη και εφικτή βοήθεια που κρίνεται αναγκαία ή χρήσιμη υπό τις εκάστοτε περιστάσεις για τη διενέργεια τέτοιων λογιστικών και λοιπών ελέγχων.Οι διατάξεις που αφορούν τις αρμοδιότητες των κρατών μελών και της Επιτροπής σχετικά με


text: τα εθνικά γραφεία νεολαίας, οι οποίες θεσπίζονται από την Επιτροπή, εφαρμόζονται στις σχέσεις μεταξύ της Εσθονίας, της Επιτροπής και του εσθονικού εθνικού γραφείου. Σε περίπτωση ατασθαλιών, αμέλειας ή απάτης που μπορεί να καταλογιστεί στο εσθονικό εθνικό γραφείο, οι εσθονικές αρχές θεωρούνται υπεύθυνες για τα μη ανακτηθέντα κεφάλαια.11. Με την επιφύλαξη των διαδικασιών που αναφέρονται στο άρθρο 8 της απόφασης αριθ. 1031/2000/ΕΚ, αντιπρόσωποι της Εσθονίας θα συμμετέχουν ως παρατηρητές στην επιτροπή του προγράμματος, για τα θέματα που τους αφορούν. Η επιτροπή αυτή συνεδριάζει χωρίς την παρουσία αντιπροσώπων της Εσθονίας για την εξέταση των υπόλοιπων θεμάτων, καθώς και όταν διεξάγεται ψηφοφορία.12. Η γλώσσα που θα χρησιμοποιείται σε όλες τις συμβάσεις με την Επιτροπή, όσον αφορά τη διαδικασία υποβολής αιτήσεων, τις συμβάσεις, τις υποβαλλόμενες εκθέσεις και άλλες διοικητικές ρυθμίσεις των προγραμμάτων θα είναι μία από τις επίσημες γλώσσες της Κοινότητας.13. Η Κοινότητα και η Εσθονία δύνανται, ανά πάσα στιγμή, να προβαίνουν σε καταγγελία δραστηριοτήτων διεξαγομένων βάσει της παρούσας απόφασης, κατόπιν έγγραφης προειδοποίησης δώδεκα μηνών. Τα σχέδια και οι δραστηριότητες που βρίσκονται σε εξέλιξη κατά το χρόνο καταγγελίας συνεχίζονται, μέχρις ότου ολοκληρωθούν σύμφωνα με τους όρους που καθορίζονται στην παρούσα απόφαση.(1) ΕΕ L 117 της 18.5.2000, σ. 1.ΠΑΡΑΡΤΗΜΑ ΙΙΧρηματοδοτική συνεισφορά της Δημοκρατίας της Εσθονίας στο πρόγραμμα1. Η χρηματοδοτική συνεισφορά την οποία καταβάλλει η Εσθονία στον προϋπολογισμό της Ευρωπαϊκής Ένωσης για τη συμμετοχή της στο πρόγραμμα, το 2000, ανέρχεται σε 519000 ευρώ.Η συνεισφορά την οποία καταβάλλει η Εσθονία για τα επόμενα έτη του προγράμματος, αποφασίζεται από το Συμβούλιο Σύνδεσης, το έτος 2000.2. Η Εσθονία καταβάλλει την προαναφερθείσα συνεισφορά εν μέρει από τον εθνικό της προϋπολογισμό και εν μέρει από το εθνικό πρόγραμμα Phare για την Εσθονία. Σύμφωνα με τη χωριστή διαδικασία προγραμματισμού Phare, τα απαιτούμενα κεφάλαια Phare μεταφέρονται στην Εσθονία μέσω χωριστού χρηματοδοτικού μνημονίου. Μαζί με τους πόρους από τον κρατικό προϋπολογισμό της Εσθονίας, τα κεφάλαια αυτά αποτελούν την εθνική συνεισφορά της Εσθονίας, από την οποία καταβάλλει πληρωμές ανταποκρινόμενη στις ετήσιες προσκλήσεις της Επιτροπής για καταβολή κεφαλαίων.3. Τα κεφάλαια Phare ζητούνται σύμφωνα με το ακόλουθο χρονοδιάγραμμα:- 250000 ευρώ, για συνεισφορά στο πρόγραμμα, το 2000,- το υπόλοιπο της συνεισφοράς της Εσθονίας καλύπτεται από τον κρατικό της προϋπολογισμό.4. Ισχύει ο δημοσιονομικός κανονισμός της 21ης Δεκεμβρίου 1977 που εφαρμόζεται για τον γενικό προϋπολογισμό των Ευρωπαϊκών Κοινοτήτων(1), κυρίως όσον αφορά τη διαχείριση της συνεισφοράς της Εσθονίας.Οι δαπάνες ταξιδίου και διαμονής των αντιπροσώπων και των εμπειρογνωμόνων της Εσθονίας για τη συμμετοχή τους ως παρατηρητές στις εργασίες της επιτροπής που αναφέρονται στο παράρτημα Ι σημείο 11 ή σε άλλες συνεδριάσεις που συνδέονται με την υλοποίηση τον προγράμματος, επιστρέφονται από την Επιτροπή στην ίδια βάση και σύμφωνα με τις διαδικασίες που ισχύουν για τους μη κυβερνητικούς εμπειρογνώμονες των κρατών μελών της Ευρωπαϊκής Ένωσης.5. Μετά την έναρξη ισχύος της παρούσας απόφασης και στην αρχή κάθε επόμενου έτους, η Επιτροπή αποστέλλει στην Εσθονία πρόσκληση για την καταβολή κεφαλαίων που αντιστοιχούν στη συνεισφορά της στο πρόγραμμα.Η εν λόγω συνεισφορά εκφράζεται σε ευρώ και καταβάλλεται σε τραπεζικό λογαριασμό της Επιτροπής σε ευρώ.Η συνεισφορά της Εσθονίας καταβάλλεται σύμφωνα με την πρόσκληση για καταβολή κεφαλαίων:- μέχρι την 1η


text: Μαΐου, για το τμήμα που χρηματοδοτείται από τον εθνικό της προϋπολογισμό, με την προϋπόθεση ότι η πρόσκληση για καταβολή κεφαλαίων αποστέλλεται από την Επιτροπή πριν από την 1η Απριλίου ή, το αργότερο, ένα μήνα μετά την πρόσκληση για καταβολή κεφαλαίων σε περίπτωση πού αποστέλλεται αργότερα,- μέχρι την 1η Μαΐου, για το τμήμα που χρηματοδοτείται από το Phare, με την προϋπόθεση ότι τα αντίστοιχα ποσά έχουν αποσταλεί στην Εσθονία μέχρι τη συγκεκριμένη ημερομηνία ή, το αργότερο, εντός 30 ημερών μετά την αποστολή των εν λόγω κεφαλαίων στην Εσθονία.Οποιαδήποτε καθυστέρηση στην πληρωμή της συνεισφοράς οδηγεί σε πληρωμή τόκων από την Εσθονία για το οφειλόμενο ποσό από την ημερομηνία λήξης της προθεσμίας. Το επιτόκιο αντιστοιχεί στο επιτόκιο που εφαρμόζεται από την Ευρωπαϊκή Κεντρική Τράπεζα την ημερομηνία λήξης της προθεσμίας, για τις πράξεις της σε ευρώ, προσαυξημένο κατά 1,5 εκατοστιαίες μονάδες.(1) ΕΕ L 356 της 31.12.1977, σ. 1· κανονισμός όπως τροποποιήθηκε τελευταία από τον κανονισμό (ΕΚ) αριθ. 2779/98 (ΕΕ L 347 της 23.12.1998, σ. 3).